open-index/open-wikipedia-markdown huggingface dataset:
公曆一月九日

**一月九日**者，公曆之第九日也，距歲暮餘三百又五十六日（閏年乃三百又五十七日）。
## 是日大事
*一七八八年：康涅狄格州成美第五州。
*一九五一年：聯合國遷都紐約。

## 生
*一八九六年：中國名橋匠茅以升生。
*一九一三年：美國總統理查德·尼克森生。

## 卒
*一九七二年：中國名建築家梁思成逝。
公曆一月十日

**一月十日**者，公曆之第十日也，距歲暮餘三百又五十五日（閏年乃三百又五十六日）。

## 是日大事
*一八六三年：倫敦地鐵始行，為舉世之首。
*一九四六年：聯合國**[[聯合國大會|大會]]首會。
*[[一九四六年]]：[[中國|中]][[中國國民黨|國民]][[中國共產黨|共產]]二黨定和約。
*[[二零零三年]]：[[朝鮮]]去《**核不擴散條約'''》。

## 生
*一二零九年：蒙古帝國大汗元憲宗蒙哥生。

## 卒
*一七七八年，瑞典生物學家林奈逝。
公曆一月八日

**一月八日**者，公曆之第八日也，距歲暮餘三百又五十七日（閏年乃三百又五十八日）。

## 是日大事
*一九五九年：戴高樂即法蘭西第五共和國總統位。

## 生
*一零三七年：宋詩人蘇軾生。
*一九四二年：英物理學家史蒂芬·霍金生。

## 卒
*一六四二年：意格致家伽利略逝。
*一九七六年：中華人民共和國總理周恩來逝。
蔴雀

**麻雀**，又作**麻將**、**馬將**、**蔴雀**，乃中國之娛樂遊戲也，後傳日本、韓國、越南等不計備載。多以四人娛之。是遊戲也，多測技、策，亦有運氣。

## 牌具

麻雀之具，乃分「序數」、「字」、「花」三種。序數分「餅」、「條」、「萬」三門，一門九隻，共一百又八隻；字牌合「東」、「南」、「西」、「北」、「中」、「發」、「白」，共廿八隻；花牌合「梅」、「蘭」、「竹」、「菊」、「春」、「夏」、「秋」、「冬」八隻。彙集共百又四四張也。古多有骨牌、竹牌、象牙牌，今多有塑膠牌矣。

另越南有百搭牌，合「花」、「元」、「喜」、「合」、「餅」、「索」、「萬」、「總」、「一皇」、「二皇」、「三皇」、「四皇」、「一后」、「二后」、「三后」、「四后」十六種各一；馬來西亞、新加坡有獸牌，合「貓」、「鼠」、「雞」、「蜈蚣」四種各一也。

## 源

麻雀之源，眾說紛紜。或曰洪秀全軍製，或曰漁夫製，或曰一行製，或曰孔子製也。

## 術語
京都府

**京都**，日本之府也。其國之舊都，舊稱平安京，處本州之西，屬近畿地方，治京都市。古屬山城國、丹波國、丹後國。北鄰日本海，東鄰福井縣、滋賀縣、三重縣，西鄰兵庫縣、大阪府。

## 政區
### 市
*京都市：北區、上京區、左京區、中京區、東山區、下京區、南區、右京區、伏見區、山科區、西京區
*福知山市
*舞鶴市
*綾部市
*宇治市
*宮津市
*龜岡市
*城陽市
*向日市
*長岡京市
*八幡市
*京田邊市
*京丹後市
*南丹市
*木津川市

### 町
*乙訓郡 大山崎町
*久世郡 久御山町
*綴喜郡 宇治田原町
*相樂郡 笠置町、和束町、精華町、南山城村
*船井郡 京丹波町
*與謝郡 伊根町、與謝野町

## 它典
* 京都府政府

## 據

分類:近畿地方區劃
漢堡包

**漢堡包**者，西洋駃餐也，類中國之肉夾饃。上餠突如穹頂，而芝麻星佈焉；下餠坦若大塊，其載則牛肉、鮮蔬、乳酪也。

肯德基、金拱門、漢堡王，皆販漢堡之巨擘也；店彌寰宇。其客多以漢堡為主，薯條為副，可樂為佐，則一餐饜飫矣。

稽溯其名，蓋出自德國漢堡市也。昔者，其民徙美國，食隨人至，故以為名。

其祖蓋韃靼牛肉也，其為蒙古人之首創，後韃靼人承襲之，複傳之德意志。

十九世紀，工業蒸蒸日進，作息加疾，炊爨之時益少；德意志人以餠夾韃靼牛肉，而其今之形始生焉。

美國人之愛漢堡久矣，以其味美而便利也。然多食則害生，故世人亦多摒之，貶之曰「劣食」。
蟹

**蟹**者，節肢動物也。屬短尾下目。有內黃侯、無腸公子等雅號。批甲禦冑，抗敵以雙螯，故人亦謂曰「介士」。雄者臍尖，雌者臍團，故亦得號曰「尖團」。

卵生，或棲乎江川，或息乎海洋。吐納以口器，喙息以腮。食海藻，噬浮游以攝生。

古中國民素甘蟹肉。若逢重陽，則食肥蟹、賞黃菊。是亦凡塵一大樂也。

蟹可為君子之友，亦可為害也。《國語》：「今其稻蟹不遺種，其可乎？」即言蟹害稻也。

分類:節肢動物門
維基中樞

**維基中樞**者，維基之帷幄也。屬維基媒體基金會所司，其會以公益立社而不為營利。凡維基諸策之章程，皆於茲總理。若涉大事，多先議於中樞，而後迻譯群言，佈及諸部以為綱紀。其文以英言為大宗，亦兼載殊方之語。

## 他山
*維基中樞之卷首
維基媒體基金會

**維基媒體基金會**者，維基諸策之所屬也。非盈利組織。肇於二〇〇三年六月廿日。立者衛詹美、拉里桑格二人。

## 所掌
維基媒體基金會掌者多矣，今有其下：
拉脫維亞

**拉脫維亞共和國**，東歐之國也。都里加。國人多拉脫維亞人。東接俄羅斯，西鄰波羅的海，南接立陶宛，北靠愛沙尼亞，與後二者並稱波羅的海三國。初，為俄羅斯帝國之一部，一次大戰後立國。一九四零年複為蘇聯所並，一九九一年二度立國迄今。

## 地方

拉脫維亞分九直轄市、一〇九自治市：
### 直轄市
*里加（都）
*陶格夫匹爾斯
*傑卡布皮爾斯
*葉爾加瓦 
*尤爾馬拉 
*利耶帕亞 
*雷澤克內
*瓦爾米耶拉 
*文茨皮爾斯
### 自治市
非金屬

**非金屬**，顧名思義，不為金屬也。氫、硼、碳、氮、氧、氟、硅、磷、硫、氯、砷、硒、溴、碲、碘、砈、氦、氖、氬、氪、氙、氡廿二元素屬之。從氣者，為氣，從水者，為液，從石者，為固也。

## 按
笏

**笏**，或作**𡇉**、**曶**、**忽**。自天子及士之所秉，以記事也，度二尺有六寸，中博三寸。天子以球玉，謂之珽，方正天下也。諸侯以象。大夫以魚須文竹。士竹本，象可也。朝，既搢笏，必盥。臣於君前，畫用笏，徒手則失容。詣君，受命，書於笏，備忘也。笏，所以飾尊卑也。

周惠王二十年，齊、宋、江、黃會於陽穀，齊桓公搢笏而朝諸侯。唐世公卿，搢笏於帶。張九齡獨使人持之。因置笏囊。唐高祖詔，五品以上，執象笏，六品以下，執木笏。開元八年，玄宗詔，三品以上，其笏前屈後直。五品以上，前屈後挫。皆牙笏。九品以上，用竹木。上挫下方。德宗朝，段秀實笏擊逆臣朱泚首，爲泚所害。帝壯之。

## 執笏像
	
File:Wanli-Emperor.jpg|大明神宗顯皇帝執笏像	
File:Meiji tenno3.jpg|大日本明治帝執笏像
File:Korea-Portrait of Emperor Gojong-01.jpg|大韓高宗貞孝皇帝執笏像
File:Bảo Đại au pouvoir.jpg|大越保大皇帝執笏像	
File:King Sho Nei.jpg|琉球中山尚寧王君臣執笏像	


## 據
北太平洋露脊鯨

**北太平洋露脊鯨**，真露脊鯨屬。和名**世比鯨**，世比者，華言脊干之謂也，俗訛世美。性好浮水面而常見其背故名焉 。

生太平洋，攝生以浮游及磷蝦。
其形色也，黑質白章、圓闊長大、頭峻小，至喙上而稍卑。喙端粗錯而沙質，凸而彎曲，下喙大而唇邊突起。白眶而暈腴，鰓著上齶，在口內。舌及上唇俱淡紫色，項有斜皺，髭根及尾根亦有皺紋，灰白相間。 

其皮肉皆可入饌，膏肥腴滴，故人多捕殺之，今瀕危矣，望人矜之，弗殄厥種。

## 據
*《鯨志》

## 鑑
*http://record.museum.kyushu-u.ac.jp/kujira/geisi/geisi.html 
分類:偶蹄目
阮琴

**阮咸**，但呼曰**阮**，或曰**阮琴**，漢時稱**秦琵琶**、**秦漢子**，晉阮咸仲容善彈之，故得今名。

武后時，蜀人蒯朗於古墓中得銅器，似琵琶而圓，時人莫識之，元行沖曰︰「此阮咸所造，命匠人以木為之，以其形似月，聲似琴，名曰：月琴。」

杜佑以晉竹林七賢圖，阮咸所彈，與此同，謂之阮咸，或謂咸豐肥，創此器以移琴聲，四絃十三柱，倚膝摐之，謂之擘，以代撫琴之艱，今人但呼曰「阮」。

今阮咸多分高音阮、小阮、中阮、大阮。

## 今定弦
* 高音阮：Ｇ－Ｄ－Ｇ－Ｄ
* 小阮：Ｄ－Ａ－Ｄ－Ａ
* 中阮：Ｇ－Ｄ－Ｇ－Ｄ
* 大阮：Ｄ－Ａ－Ｄ－Ａ

## 按

## 據
*《古今圖書集成》·經濟彙編樂律典·阮咸部·彙考·阮咸圖說
聖奧思定

**聖奧思定**，姓**奧勒留**，羅馬努米底亞行省塔加斯特人也。西元三五四年十一月十三日生。父巴特利西烏斯，仕本鎮為市儈；母莫尼加，柏柏爾人，篤信多納特派。家世雖非殷富，亦鄉里望族也。

## 生平
### 負笈遊學
少聰穎，有才辯，見微而知著；性頑，好鬥雞走狗。年十二，入馬都拉黌舍，習古典學。所授神話，輒深信之，嘗讀《埃涅阿斯紀》狄多悲戀事，為之潸然。甚惡希臘語，雖受夏楚，不肯誦一言。然於拉丁語則造詣甚深，下筆千言，懸河瀉水，嘗曰：「吾言當逮我心。」

年十六，擬赴迦太基深造，以父不能醵其資，輟學居家期年。迦太基者，非洲巨鎮，風俗靡麗。思定雖篤志苦學，然情竇初開，溺於聲色。遂與一微賤女子同居，生一子，名曰天賜。

### 沉浮迷途
卒業，返鄉授文法。曩有一友，才識相侔，思定誘其改宗摩尼教。未幾，友病篤，家人乃為之領洗。友既蘇，思定欲非笑其洗禮，友正色斥之。後竟死，思定大慟，始覺諸行無常，塵世之物皆不足恃。

西元三七六年，復往迦太基授修辭，舌戰群儒，聲名大噪。既而詳究天文，察摩尼教理多乖謬，遂生疑竇。同儕莫能解，皆曰：「待大德福斯圖斯至，必能釋君之惑。」及福斯圖斯至，與之言，大失所望。福斯圖斯徒有辯才，於理茫昧，不諳天文。思定嘆曰：「徒有空器，何以解渴？」福斯圖斯亦自愧。二人遂定交，共究古典而罷。

### 歸宗受洗
西元三八四年，聘為米蘭宮廷修辭學教授，俸祿優渥，舉家賴之。時慕榮利，遂遣姘婦返鄉，另與一十歲幼女奠鴈納采，以待其笄。

西元三八六年秋八月，與友阿利比烏斯居寓所。客蓬提齊亞努斯至，見思定案頭有《保羅書函》，乃以埃及隱修士安東尼克己修身之事告之。思定大慟，謂阿利比烏斯曰：「白丁尚可克己以奉天主，何我斯文獨惜此身耶？予將何待？」乃步入園圃，百感交集，忽聞鄰家童子謳歌曰：「啟之，讀之！啟之，讀之！」思定乃發《聖經》，瞥見《羅馬書》所載：「行宜莊正、如於白晝、勿荒宴而沈湎、勿冒色而邪侈、勿爭鬬而媢嫉。惟主耶穌基督是服、毋爲形軀是圖、以縱其慾。」讀罷，如沐聖靈，群疑頓釋。

翌年春，值復活節，與子天賜、友阿利比烏斯同受洗於米蘭主教安布羅修，歸宗基督。夏，將返桑梓，與母候船於奧斯蒂亞港。母子憑窗共語，超然物外，見天國異象。尋以兵燹阻道，母卒，葬於是。冬，舟不得發，乃滯留羅馬以待來年。

### 牧養希波
西元三八八年秋，返迦太基。又明年，子天賜夭。

西元三九一年，希波主教瓦萊里以年老耄耋，且為希臘人，不諳拉丁語，乃舉思定為司鐸，佐理教務。太元十七年八月，與摩尼教徒福圖納圖斯辯於浴場之廊。福圖納圖斯辭窮理屈，遂改宗公教。

西元三九五年，繼任希波主教，散盡家財以賑貧乏。

西元四三〇年春，蠻族汪達爾人圍希波城。思定病篤，命懸《大衛贊歌》於壁，日夕誦念，涕泣交流。夏八月二十八日，卒。後汪達爾人陷希波，縱火焚城，唯奧思定所建大堂與藏書室巋然獨存。

## 哲思
集教父之大成，肇經院之端，洵泰西哲學之宗主也。

### 三一論

其論「三一」也，謂聖父、聖子、聖靈，非有三神，乃一神耳。父生子，父子共發聖靈。父非子，亦非靈；子非父，亦非靈；靈非父，亦非子。然父即神，子即神，靈亦即神，一神也。

父者，天地萬物之源也；子者，萬物之道也；靈者，萬物之美善也。人乃萬物之靈，軀殼雖源於塵土，心智實為神所稟受，此人之所以貴於禽獸也。

夫人有理性，乃神之形像，故可通乎神。神之三一，映於人心，即為「記憶」、「理智」、「意志」。故心之識物，必先記憶，次生理智，二者既合，乃生於愛。心之於神亦然。神者，無始無終，超乎時間，心本可藉其神之形像以合於神之「一」。然自初人墮落，肉體之慾浼其形像，子孫世襲其罪。故神遣獨生子耶穌基督降世，釘死十架，以贖人罪，乃使人神諧和如初。

### 時間觀
至於時者，何也？豈天體星辰之營運乎？非也。夫萬物起伏生滅，實皆存乎人心。心之所憶，謂之往世；心之所矚，謂之現世；心之所期，謂之來世。三世皆心也。

## 著作撮要
*《論三位一體》
*《上帝之城》
*《懺悔錄》
*《論自由意志》
*《論信望愛》
*《論四福音和諧》
*《恩典與自由》

## 據

### 出典
* 周偉馳著《奧古斯丁的基督教思想》
*《天主之城》
## 鑒
* 奧古斯丁著作全集
利物浦

**利物浦**（英文：Liverpool），聯合王國英格蘭之城也，城內有凡四十六萬眾，計及郊則百餘萬焉。斯城自一二零七年迄今，四方之民匯聚焉，古跡亦所多存。

中國有民於十九世紀抵此土，乃起歐羅巴洲最古之唐人街，而其黑人社會亦為歐羅巴最古也。
阮咸仲容

**阮咸**字**仲容**，竹林七賢，父熙，叔父籍，魏晉武都太守。

咸任達不拘，與叔父籍為竹林之遊。咸與籍居道南，諸阮居道北，北阮富而南阮貧。七月七日，北阮盛曬衣服，皆錦綺粲目。咸以竿掛大布犢鼻於庭，人或怪之，答曰︰「未能免俗，聊復爾耳。」

歷仕散騎侍郎。咸妙解音律，善彈琵琶。出補始平太守。以壽終。二子：瞻、孚。

## 據
*《晉書·阮籍傳》
*《古今圖書集成》·經濟彙編樂律典·阮咸部·彙考·阮咸圖說
北馬其頓

**北馬其頓共和國**，簡稱**北馬其頓**，歐洲之國也，都斯科普裡，方兩萬五千七百一十三公里，口二百一十一餘萬。民多奉東正教。據巴爾幹半島之中，東臨保加利亞，西接阿爾巴尼亞，南憑希臘，北臨塞爾維亞。

共和既立，依憲法，國名當爲馬其頓共和國，而希臘以有古地名、國名曰非之。故聯合國、歐盟云者，皆謂之**前南斯拉夫馬其頓共和國**，免生枝節。馬其頓亦以此名與聯合國。二〇一九年，國名易北馬其頓共和國矣。
海南雞飯

**海南雞飯**者，庶民之味也。流源海南文昌，而興盛於新、馬、泰、港也。方言謂之雞糒。方國技藝，各有家數，其純正者，選文昌雞，文昌雞者，放野雞也，食榕子，飲泉水，體雄健，肉甘鮮；以白斬之法胹之，复以其湯汁煲飯，飯雞皆備則為佳饌焉。

皮肉嫩滑如膠，入口而化；米飯白皚似雪，禽味津津。新加坡以之為國宴之餚，以章邦人之愛之也。
湖南省長沙市第一中學

**湖南省長沙市第一中學**，肇於中華民國元年，符定一所立者也。初名湖南省全省高等中學堂，至中共建政，改稱長沙市第一中學。

校訓，「公、勇、勤、樸」。學生既肄其業，有入名校若北京大學、清華大學者，譽乎湘省。

分類:長沙市中學
立陶宛

**立陶宛共和國**，東歐之國也，都維爾紐斯，國人多立陶宛人。方六萬五千兩百平方公里，民三百四十八萬有餘，東靠白俄羅斯，西鄰俄羅斯，北接拉脫維亞。初，為俄羅斯帝國之一部，一次大戰後立國。一九四〇年復為蘇聯所併，一九九一年二度立國迄今。
刺身

縮圖|雞之未烹片
**刺身**，和食也。臠切魚、鯨、介、獸肉之未烹片也，而佐以山葵、醬油食之。

刺身之濫觴蓋膾也，華夏先民素甘之，子曰：「食不厭精，膾不厭細。」此之謂也。

海鮮山珍，臠斬細切，薄如蟬翼，狀若櫻花，目之心曠，食之恬淡。和人尤好鱁鮧，有毒，食之或死，仍驅驅者，以其味天下至鮮也。
元 (釋義)

元者，可解作：

*欲尋朝代，請覽元。
*欲尋錢幣之衡，請覽元 (錢幣)。
*欲尋曆法之衡，請覽元 (曆法)。
*欲尋姓氏，請覽元姓。
*欲尋哲學之解，請覽元 (哲學)。
*欲尋日本之地，請覽元 (日本)。
二虎歌

**二虎歌**者，本為法國之歌曲也。其名乃**雅克昆仲**。中華人士重填詞，得之。

## 原詞

詞源法國。意欲問貪睡之人也。詞乃：

## 他本
民國十四年，國民革命軍始北伐。時第四軍政治部宣傳科科長鄺鄘重填其詞，為北伐之軍歌——《國民革命歌》。中國共產黨亦革命，去國民政府，又改革土地，填詞為《土地革命歌》。後復易詞，成今之作也。

粵語亦有此曲，而詞變也，題為「打開蚊帳」。

分類:法國歌曲
長沙市

**長沙市**，湖南省會，處湘江之畔，方一萬一千平方千米餘，口七百一十四萬餘。市區方約一千九百平方公里，常住者三百六十一萬有餘。轄六區二縣一縣級市。

## 沿革
前漢為長沙國都。後漢復為長沙郡，隸荊州。

及吳晉南朝，自臨湘析得湘西，臨湘為長沙郡首邑。宋始，湘西為衡陽郡，長沙郡析出首邑。上隸荊州、湘州。永嘉元年，晉懷帝分荊、江二州置。

及隋滅陳，廢郡，獨存州縣，臨湘為潭州，大業三年，改潭州為長沙郡，後改回。

唐貞觀元年置十道，天寶元年，復潭州改為長沙郡，至德元年十二月十五日復改潭州，與長沙縣並屬江南道。開元二十一年，天下分十五道，潭州改屬江南西道。

後唐天成二年六月十七日，殷以潭州為長沙府，長沙為楚。後周太祖廣順二年，唐邊鎬陷長沙，湖南政主在朗州。

宋太祖乾德元年二月，入宋。至道三年分國為五路，潭州為荊湖南路路治。
哲宗元符元年，設善化縣與長沙縣同附廓，潭州領長沙、善化、瀏陽、寧鄉、湘潭、湘鄉、益陽、安化、湘陰、醴陵、茶陵、攸縣等十二縣。至於民初，長沙城為路、州及長善二縣治。

元世祖至元十三年正月朔，長沙歸元，設安撫司。十四年，置潭州行省，十八年二月乙亥，遷潭州行省於鄂州，謂湖廣等處行中書，徙湖南道宣慰司治潭州路。天曆二年三月庚戌，上以潜邸所幸，改潭州路為天臨路，領縣五七州。

順帝至正二十四年九月二十四日，徐達兵臨潭州，他日臨路為潭州。

清順治四年四月初八，高士俊引兵入長沙，長沙歸清，沿明制設長沙府，上隸湖廣，仍轄十二州縣。
康熙三年，湖廣置右布政使司、湖南按察使司於長沙，偏沅巡撫移駐長沙。
雍正元年，改湖廣右布政使司為湖南布政使司。
二年，改偏沅巡撫為湖南巡撫，仍隸湖廣長沙府城自為湖南省會。長沙府有鹽法長寶道。乾隆時長沙城既為巡撫治，亦為布政、提學、以三司，巡警、勸業、鹽法、長寶四道所治。

民國元年十二月，並縣歸相府，長沙、善化二縣並為長沙相府畿地。
二年九月改定，故長沙府附郭首縣裁府縣。
三年六月二日，湖南分為四道，長沙縣湘江道。同年廢都甲設鄉，長沙縣轄七鄉十鎮。
九年，長沙設市政廳，歲暮設市政公。省會警詧廳設東、南、西、北、外東、外南、外北、商埠八個警詧署。是年除「道」，縣所署省。
十九年七月二十七日，工農紅軍入長沙國，立長沙市蘇維埃政。是歲，長沙城分東、南、西、北、外東特、商埠一區。領一五八街團，街團、甲、牌、聯，五家為一聯，二聯為一牌，十牌為甲。
二十年七月，裁商埠入西區。
二十二年八月十一日，國民政府行政院從長沙設市，是第十四為正處之市，亦第七設市之省會。同年十一月三日，廢街團制。
二十三年四月九日，劃一市為四區，按東南西北次，名為一、二、三、四區。每分四坊，每坊置二至四保，凡五十八保，四十至六十戶為甲。
二十七年，上屬湖南省立第一行政督察區。同年八月十一日，改區坊保甲四級制為鎮保甲三級制，故四區為八鎮，市郊為四鄉。後文夕大火，縮編為南、北兩鎮及兩鄉。
二十八年，八鎮四鄉改為四鎮四鄉。
三十四年，設東、南、西、北、藝文、金盆、嶽麓、會春八區。
三十六年、三十七年，有保八十三、甲一千八百四十三。
三十八年八月，長沙和解，轄八區八十二保一千八百三十八甲。

西元一九五零年三月三十日，設郊官領外四區。
一九五三年一月，置水上區。
一九五五年內四區建居委會三百有六、居民組二千九百有九。
一九五六年五月罷市郊四區，轄鄉並為七鄉鎮。
一九五七年，內四區轄二十六街居委會二百七十五、居民組二千七百六十六；郊轄七鄉、鎮。

## 地理
 
### 地形
長沙市與湘中丘陵，東有連雲山、羅霄山，北接洞庭湖平原，湘江畔略緩，人用是稠居。

### 氣候
長沙市屬亞熱帶季風氣候，夏燥冬溫，因側身「四大火爐」。

### 河流
長沙市貫湘江，密居湘江畔，其有支流靳江河、瀏陽河，入河而有污。

## 它典
* 長沙市政府 

分類:湖南省區劃
裴松之

**裴松之**字**世期**。河東聞喜人也。身出河東裴氏西眷裴，正員外郎珪之子也。松之早惠，未冠而通詩。年二十，拜殿中將。歷官清顯。守吳興故鄣，在任有治聲。入爲尚書祠部郎，疏論私碑之弊。居有間，征拜國子博士。元嘉三年，奉敕使湘州，以察民瘼。松之還朝，條奏其事。時論美之。上以陳壽《三國志》失之簡略，乃命注之。松之廣爲征引，古今咸被，原著所缺，莫不彌足。既成，注倍於文。上說，歎爲不朽。元嘉二十八年，卒。年八十。子駰，亦以史稱。

## 歷任
*太元十六年：銓敘殿中將軍
*隆安二年：拜員外散騎侍郎
*義熙元年：銓敘吳興郡故鄣令
*銓敘尚書祠部郎
*義熙十二年：銓敘司州主簿兼世子洗馬
*銓敘零陵內史兼國子博士
*銓敘中書侍郎兼司冀二州大中正
*銓敘永嘉太守
*入爲通直散騎常侍
*銓敘南瑯邪太守
*元嘉十四年：致仕
*拜中散大夫兼國子博士
*拜太中大夫兼國子博士

## 據
*梁·沈約《宋書·卷六十四》
祖孝孫

**祖孝孫**，范陽遒人也。身出范陽祖氏。父崇儒，齊州長史。孝孫爲衣冠餘緒，通歷算。隋開皇中，禮官昧於樂，屢講而不定。朝廷遂置清商署司其事。孝孫爲太常牛弘所鐘，命師毛爽受律。由是通京房律法，首作旋宮。唐受禪，累遷太常少卿。武德七年，敕定雅樂。孝孫兼取南北，博采眾長，考以古音，製十二樂，三十二曲，八十四調，遂成《大唐雅樂》。唐樂之備，功在孝孫也。
## 據
*《舊唐書·卷七十九》
沈既濟

**沈既濟**，吳興武康人也。博學通史，與楊炎善。唐德宗建中中，拜左拾遺，史館修撰。在官，疏論則天不宜稱本紀，建中二年，敕置待詔官三十員，既濟復上疏。其論每爲人稱，事竟不行。居有間，炎見黜，既濟坐貶處州司戶。還朝，位至禮部員外郎。卒。所撰《枕中記》、《任氏傳》入《太平廣記》。子傳師。
## 據
*《舊唐書》卷一百四十九
約瑟夫·巴內特

**約瑟夫**，姓**巴內特**（**Joseph Barnett**），刳剔者傑克案之見證者，及間罪者也。一八五八年生，白皙藍目、有髭、身長五點七英尺，案發時值而立之年。少居海爾布瑞恩庭院四號，父約翰，漁港役人也；母曰凱瑟琳。一八六四年，父卒，母去其家。家養皆賴兩兄及姊，長兄曰丹尼斯，仲兄曰丹尼爾 ，姊曰凱瑟琳，弟曰約翰。 

一八八七年，四月八日，初識瑪麗·簡·凱利，遂同居。刳剔賊恣肆逞凶時，二人居多塞街，米勒庭院十三號。

一八八八年七月，以攘竊亡生計。

一八八八年十月三十日，瑪麗納娼入室，乃爭執於家，而坏窗玻璃，遂遷至主教門街寓所。 

一八八八年十一月一日至八日，頻造瑪麗而予其資財。

一八八八年十一月九日，人發瑪麗屍於其寓所。	

一九零六年與仲兄据沙德偉爾新礫巷。

一九一九年與妻路易莎居沙德偉爾紅獅街一百零六號 。

一九二六年十一月三日，路易莎卒；二十九日巴內特以肺水腫卒，年六十八。

## 見證

一八八八年，十一月九日，時居主教門新街布勒寓所，其證言曰：

「予，比陵斯蓋特漁港役人也，然亡生計三、四月矣。與瑪麗·簡·凱利同居米勒庭院十三號凡十八月。亡生計無以奉之，遂复為娼。八月三十日，納娼入室，予怒，與之爭，後去之。昨日下午七時，晤之而予之財，并告之愧，前失業，無以為養。八時，始起身將去。時亦有一女在。」
瑪利亞·哈維稱曰彼即此女也。

一八八八年，十一月十日與姊居格雷斯因街港泊巷二十一號，十二日證言曰：

「予及死者瑪麗 簡 凱利同居一年有三月矣，凱利其父姓也。予之義莊認其屍，以其目及耳辨之。吾惡其之复為娼，遂八月三十日下午五六時去之。十一月八日下午七時造之，相談約一時，甚睦睦也，不相飲酒，昔瑪麗伴予時亦常節飲。室內亦有一婦，先去而後予亦去。
瑪麗嘗怖乎某人，令予為之讀報，述刳剔者之事 ，然末知其恐乎何人。與予爭，必恐我，偃息亦速也。」

## 見疑

一九七六年，私家偵探布魯斯·佩利推巴內特為間罪。 

一九七七年，**馬克·安德魯**斯為一小說曰《傑克之歸來》，亦以巴內特為間罪。
**布魯斯·佩利**論曰：巴內特亡其生計，瑪麗遂复為娼，怒，乃屠戮娼妓以嚇之，望其歸正 
，無果，竟戮瑪麗於室。

美國聯邦調查局所推兇手之狀蓋契乎巴內特：

***兇手白人也，年約二十八至三十六，居白教堂區。**

巴內特即白人也，時年三十，沒身白教堂區。

***齠齔而父見背。**

巴內特年六歲，父死。

***兇手識解剖之術。**

巴內特漁港役人也，蓋嘗刳魚剔腸。

***兇手隱跡，蓋已見獲，亦恐己之將見獲。**

警鞠巴內特四時，亦未之疑。

***兇手有惡疾以至於巨怒。**

巴內特有复語症，期期重言末句。

亦曰前四女非巴內特所殺，維瑪麗·凱利其所殺也。

## 鑑
*《刳剔者案簿》
巴布亞新幾內亞

**巴布亞新幾內亞**，居太平洋之西南，島國也。香港謂之曰**巴布亞新畿內亞**，臺灣謂曰**巴布亞紐幾內亞**，而簡言**巴新**。大包新幾內亞島東朋，西鄰印尼之巴布亞省。而南與東，則隔海望澳大利亞與所羅門群島。

## 史
西元前八千年，或居於此。一五一一年，葡萄牙人登新幾內亞島。乃至十九世紀初，名為西國知。

一八八四年，英德二國之分是地，以東朋及附島。一九〇六年，屬英者交澳大利亞治，更爲「澳屬巴布亞地」。居八年，澳官軍據屬德者。一九二〇年十二月十七日，國聯委澳治之。及二戰，日本據之。既終，聯合國復委澳治原屬德者。一九四九年，原自屬英德者，爲澳合為一，謂「巴新地」。

一九七三年十二月一日，行內治。一九七五年九月十六日，獨。然猶爲英聯邦屬國。
郗鑒

**南昌文成公郗鑒**字**道徽**，高平郡金鄉人也。先祖慮，漢御史大夫。鑒爲衣冠之緒，少以儒雅見稱，趙庶人倫嘗辟之掾，鑒稱疾不就。東海王越辟爲主簿，復不應。征東大將軍苟晞征之，不報。五胡亂華，或有欲逼鑒者，鑒走免。未幾，州民咸推鑒爲主，亡魯之嶧山。元帝南適，命鑒鎮兗州。鑒三年而萬其眾。

明皇帝繼位，欲強鑒以制王敦，命鎮合肥。敦忌譖之，鑒遂還京，過姑熟而會敦，敦諭以愍懷太子故事，鑒抗敦議，怒之。敦不能屈，憾甚。及鑒歸朝，乃與明帝謀敦。敦將錢鳳逼京都，鑒力主延敵，明帝乃命之領諸屯營，進尚書令。亂既平，封高平候。敦之故吏，鑒多全之。

成皇帝咸和初，鑒鎮徐州，聞蘇峻之亂，將引兵討逆，朝廷患北人，不之許。鑒乃遣兵三千宿衛京都。及王師北，太后宣鑒爲司空。鑒軍與陶侃會於茄子浦，旋還丹徒。營大業、曲阿、庱亭三壘距賊。賊圍大業，鑒勢危殆。蘇峻死，圍方解。鑒追峻黨蘇逸於吳興，斬之。又督討殘賊劉征。悉平。累進太尉。薨，年七十一。子愔、曇。并知名。
## 履歷
*龍驤將軍、兗州刺史
*輔國將軍、都督兗州諸軍事。
*永昌元年：領軍將軍
*安西將軍、兗州刺史、都督揚州江西諸軍、假節
*衛將軍、都督從駕諸軍事。
*尚書令
*車騎將軍、都督徐兗青三州軍事、兗州刺史、假節
*車騎大將軍、開府儀同三司，加散騎常侍
*咸和元年：徐州刺史
*司空、都督揚州八郡軍事
*都督揚州之晉陵吳郡諸軍事、太尉
## 據
*《晉書·卷六十七》
甲午招遠擊殺案

**甲午招遠擊殺案**者，蓋西元二零一四年五月二十八日亥時初，山東煙臺招遠張立冬與妻、子、女共六人，虐殺民女吳氏之事也。

## 經緯
初，六人至麥當勞餐廳，遍詢諸客之手機番號，唯吳氏不與。賊怒，強索而不得。賊勃然而興，帚擊之。吳氏大號，聲淒絕，聞於通衢，觀者莫不膽寒。或欲救之者，爲賊所沮。六賊恣意行兇，及警察至，吳氏氣絕矣，而賊猶擊打不止。

查得六賊皆為「全能神」之徒也。賊首張立冬，冀人也，髡髪。其妻張巧聯、二女一子及呂迎春爲從犯，皆有辜。立冬幼子張舵，亦以足蹴吳氏。及事之揭於天下，朝野震動，民情激憤。

西元二零一五年二月二日，賊首張帆、張立冬伏誅，余皆下獄。

## 據
六安市

**六安市**，中華人民共和國安徽省一地級市也。地廣一萬七千九百七十六平方公里，有民五百六十一餘萬口。二〇〇四年，本地生產總值達二千八十一億人民幣。其地領二區、五縣。
*金安區
*裕安區
*壽縣
*霍山縣
*霍邱縣
*舒城縣
*金寨縣

## 它典
* 六安市政府 

分類:安徽省區劃
神獸

**神獸**者，可作為：
*北魏之年號，閱神獸 (北魏)。
*網絡者之謂，閱十大神獸。
*靈之生物，閱靈獸。
裴世清

裴世清，隋煬帝時朝官也。大業中，官文林郎。四年，受命使倭國，與倭使小野妹子同行。清遂遠涉海東，取道百濟，經幾十國，至竹斯，竹斯以東，皆倭王所有。王遷其小德冠阿輩台、大禮冠哥多毗來迎，因導之都，特置館以舍之。清謁其王，呈國書。王欲聞中國禮義，清謂曰「皇帝德並二儀，澤流四海，以王慕化，故遣行人來此宣諭。」倭王悅，饗之。九月，清引倭使還朝。今日本謂之裴世清。《隋書》載其名曰裴清。
## 據
*《隋書·卷八十一》
*《三國遺事·卷二十七》
*《日本書記》
裴光庭

故唐**正平忠獻男裴光庭**字**連城**。河東聞喜人也。身出河東裴氏中眷裴。祖行儉。母庫狄氏，突厥人也，則天時入爲御正，由是見寵。光庭累遷太常丞，娶武三思女。武氏敗，光庭坐遷郢州司馬。開元十三年，上將行封禪之禮，朝議慮突厥爲患。光庭疏曰：「今茲遣一使征其大臣赴會，必欣然應命。突厥受詔，則諸蕃君長必相率而來。雖偃旗息鼓，高枕有餘矣。」行之。開元十七年，以中書侍郎兼御史大夫，同中書門下平章事，預政。從上巡五陵。返，拜侍中兼吏部尚書加弘文館學士。時士人惟務競趨，銓敘爲枉，光庭惡之，因其祖行儉所製長名榜，量資授官。裁撰《續春秋傳》，未成。朝議以皇室主金德，光庭非之，議遂寢。二十年卒，年五十八。謚忠獻。贈太師。初，光庭與蘭陵蕭嵩不諧，既卒，嵩盡出其所任。子稹，祠部員外郎。
## 履歷
*累遷太常丞
*貶郢州司馬
*開元元年：右率府中郎將，銓敘司門郎中
*開元中：兵部郎中、鴻臚少卿，銓敘兵部侍郎
*開元十七年：銓敘中書侍郎兼禦史大夫同中書門下平章事
*十七年以降：銓敘黃門侍郎同平章事如故
*銓敘侍中兼吏部尚書，弘文館學士
*開元二十年：加光祿大夫，封正平男
*卒，贈太師
## 據
*《舊唐書·卷八十四》
*《新唐書·卷一百零八》
蒂邁歐篇

**蒂邁歐篇**，希臘柏拉圖之文。蓋假蘇格拉底之名，言宇宙之理也。柏氏既欲齊萬物於一文，簡公理以一舉。乃盡神明之造化，元素之奇功。或明如光，或昧若旦。所以敘物理之相尅，明草創之唯艱也。
## 據
杠杆

**杠杆**者，無形之硬棒也。內有定點，名曰「支點」，記曰「O」。可以支點旋之，旋之力，曰「**動力**」，記曰「F_1」；其作用點為**動力點**；支點至動力線之垂距，是謂「**動臂**」，記曰「l_1」。轉中有力阻之，其力為「**阻力**」，記曰「F_2」；其作用點為**阻力點**；支點至阻力線之垂距，是謂「**阻臂**」，記曰「l_2」。

## 史
埃及時，已有人以杠杆運木石。戰國之墨子即言杠杆之用。三三〇年，阿基米德即得杠杆原理，并曰：「賜吾支點，吾可動地球」。

## 類
### 臂分
以臂分杆，有：
*動臂長於阻臂，是謂「**省力杆**」，若撬棒；
*動臂恒於阻臂，是謂「**等臂杆**」，若天平；
*動臂短於阻臂，是謂「**費力杆**」，若筆。

### 點分

以點分杆，有：
*支點於中，動力點、阻力點分列，若左圖；
*阻力點於中，支點、動力點分列，若中圖；
*動力點於中，支點、阻力點分列，若右圖。

## 原理

杠杆平衡，則動力乘動力臂恒於阻力乘阻力臂，記曰F_1l_1=F_2l_2。此謂**杠杆原理**。

## 出典
建元 (西漢)

**建元**者，漢武帝之年號也，亦為中華首年號。

## 大事
*建元元年，董仲舒行獨尊儒術之法。
*建元三年，東甌國內附。

## 生
*建元四年，漢臣趙充國生。
*建元六年，漢史家司馬遷生。

## 卒
*建元二年，漢儒王臧卒。
*建元四年，南越王趙佗薨。
*建元五年，漢廣川惠王劉越薨。
*建元六年，孝文竇皇后卒。
*建元六年，猶太王胡肯奴卒。

## 紀年
建元

**建元**，可作為：

*建元 (西漢)
*建元 (前趙)
*建元 (晉)
*建元 (前秦)
*建元 (南齊)
*建元 (新羅)
藤原忠平

**信濃貞信公藤原忠平**，堀河大臣基經四子也。世稱**小一條太政大臣**。時平、仲平、忠平兄弟並有高望，人謂之曰：三平。寬平中，敘正五位侍從，旋轉肥後守。昌泰三年，授參議，忠平疏讓之叔清經，因遷右大辨。延喜中，累遷右大臣。延長三年，以左大臣兼東宮傅。初，藤原時平撰《延喜式》未成，薨。既而忠平踵成之。承平六年，拜太政大臣，攝政。八月，吳越王錢元瓘遣使蔣承勛來朝，忠平報元瓘書。自此吳越、日本時有往來。天慶二年，加准三宮。四年，以太政大臣關白政事。天曆三年，上表乞致仕，疏入再三，帝不許。八月，薨。葬法性寺。謚曰貞信。子實賴、師輔、師保、師尹。
## 據
*德川光圀《大日本史》
*吴越国时期的吳日交流
歐陽東鳳

**歐陽東鳳**，字**千仞**，湖廣潛江人。萬歷十七年進士。歷興化知縣、南京刑部郎中、平樂知府、常州知府。

年十四喪父，哀毀骨立。又母病嘔血，跪而食之。舉於鄉，潛江令憫其貧，遺以田二百畝，謝不受。

萬歷十七年成進士，除興化知縣。大水壞堤，請振於上官不應，遂自疏於朝。坐越奏停俸，然竟如所請。屢遷南京刑部郎中，擢平樂知府。撫諭生瑤，皆相親如子弟。因白督學監司，擇其俊秀者入學，瑤漸知禮讓。稅使橫行，東鳳力抗之。以才調常州。布帷瓦器，胥吏不能牟一錢，擒奸人劇盜且盡。顧憲成輩講學，為建東林書院。居四年，謝事歸。起山西副使，擢南京太仆少卿，並辭不就。卒於家。

## 攷
*清張廷玉等著，《明史》卷231
建康 (釋義)

**建康**，或作：
*南京市之別稱；
*漢順帝之年號；
*東晉司馬保之年號；
*南宋置府。
建康 (東漢)

**建康**者，東漢漢順帝之年號也。建康元年八月漢沖帝亦用此號。

## 大事

## 生

## 卒

## 紀年
京 (釋義)

**京**，或解作：
*中央政府所在之地，可覽京。
*春秋時鄭邑，覽京 (鄭邑)。
*姓氏，覽京氏。
*民族，覽京族。
*數字，覽京 (數)。
桂宮宜仁親王

殿下諱**宜仁**，宮號**桂**。崇仁王次子也。昭和二十三年二月十一日誕。四十三年二月，元服。四十六年，學習院卒業。王素服其叔宣仁，宣仁薨，王嗣其職。歷任農會、山林會、工藝會、漆工協會總裁。平成二十六年六月八日，王薨。年六十六。無子。六月十七日，行斂葬之儀，皇太子德仁，皇次子文仁，王父崇仁王，總理大臣晉三皆列席。
## 據
*宮內廳

分類:昭和列傳
分類:東京都列傳
小學

**小學**者，**文字音韻訓詁之學**也。西漢末劉歆始製。通謂「小學」者，多指下庠。與此名同而實異。

## 文字學

## 音韻學

## 訓詁學

## 引據

分類:語文學
分類:經學
蒼南縣

**蒼南縣**在浙，全省最南。濱於東海，南接閩東。治靈溪。屬溫州市。口一百三十萬。領十鎮、二鄉。其民多操閩南語，間操南吳語。復有畬民。地產明矾。

## 沿革
一九八一年辛酉，析平陽南境置縣。二〇一一年辛卯，置浙江臺灣經貿合作區。

## 政區
*靈溪鎮
*龍港鎮
*金鄉鎮
*矾山鎮
*宜山鎮
*錢庫鎮
*馬站鎮
*橋墩鎮
*赤溪鎮
*藻溪鎮
*鳳陽鄉
*岱嶺鄉

## 它典
* 蒼南縣政府
慶元縣

**慶元縣**，在浙之南鄙，屬麗水市。治松源。與浙之龍泉，閩北之壽寧、松溪、政和界。縣境多山，地勢西南傾。此地夏無嚴寒，冬無酷暑。松源溪、安溪、竹口溪、南陽溪、左溪、西溪、八爐溪過之，入甌江、閩江、福安江，故有水流兩省達三江之謂。口十三萬八千五百。

## 沿革
宋寧宗慶元三年，置縣。一九五八年戊戌，省之。七三年癸丑，復置。

## 政區
*街道：濛州街道、松源街道、屏都街道
*鎮：竹口鎮、黃田鎮、荷地鎮、左溪鎮、賢良鎮。
*鄉：淤上鄉、隆宮鄉、張村鄉、安南鄉、嶺頭鄉、舉水鄉、龍溪鄉、江根鄉、官塘鄉、五大堡鄉、百山祖鄉、合湖鄉。

## 它典
* 慶元縣政府 

## 據

分類:浙江省麗水市區劃
洞爺湖

**洞爺湖**，在北海道虻田郡、有珠郡間。洞爺者，阿伊努人之謂湖濱也。壯瞥川出此。湖中有一小嶼，是爲中島。湖畔多溫泉。賴漫畫《銀魂》之力，復產木刀，是為洞爺湖木刀。
分類:日本地理志
印地文維基大典

**印地文維基大典**者，維基大典之印地語版也。屬維基媒體基金會，初立於二〇〇一年，至二〇〇七年四月，得文一萬餘。

## 他典
*印地文維基大典
伊多文維基大典

**伊多文維基大典**者，維基大典之伊多語版也，屬維基媒體基金會，初立於二〇〇四年，至二〇一四年六月，有文三十四萬矣。

## 他典
*伊多文維基大典
壯語維基大典

**壯語維基大典**者，維基大典之壯語版也。屬維基媒體基金會，初立於甲申年六月十三，至辛卯年十月十五，得文三三八。

## 他典
*壯語維基大典
憶江南

**憶江南**，詞牌也。或曰**謝秋娘**、**江南好**、**望江南**、**春去也**、**夢江南**、**夢江口**、**望江梅**、**安陽好**、**夢仙遊**、**不虛聲**、**望蓬萊**、**歸塞北**等。

## 韻
注：平乃平聲，仄乃仄聲，平乃本平亦可仄，仄乃本仄亦可平。**粗**字者，韻腳也。
### 正體
平平仄，平仄仄平**平**。仄仄平平平仄仄，平平平仄仄平**平**。平仄仄平**平**。

### 變體一
此變體乃正體雙疊也。

### 變體二

仄仄平平平仄**仄**。仄仄平平，仄平平**仄**。仄平平仄仄平**平**。仄平平仄仄平**平**。

平平平仄平平**仄**。仄仄平平，仄仄平平**仄**。平平平仄仄平**平**。平平仄仄仄平**平**。

## 據
*王奕清等《欽定詞譜》
鮨

**鮨**者，和食也，宛字曰壽司。以醋浸飯，或和魚肉蔬菜而食之。類多矣。壽司之料，或生或烹，故或有海獸胃線蟲於間，食則病矣。依歐盟之律，速凍生魚於零下二十度，經一晝夜，則蟲死滅，生魚可食也。

## 來由
素謂鮨、鮓，入貢宮內時，謂壽司。日本釋名、東雅皆謂之酸也。和言酸音近壽，蓋如是也。
## 類別
鮨有多種，今之謂鮨者，江戶前鮨也。復有卷鮨、稻荷鮨、熟鮨、押鮨諸類，各相差異。

## 辨名
鮨者，一魚之名也，似鯢；一古魚醢之謂。《爾雅·釋器》：「肉謂之羹，魚謂之鮨」。東瀛假其字以表壽司，訓讀すし。又作鮓、寿し。
二

**二**者，整數也。其前接者為一，後續者為三。嘗可書**弍**，今可書**貳**。

## 數
* 二為偶數，偶數之定，需以二除。
* 二者，質數之首也，亦獨偶質數。
** 二者，階乘質數之首也。
** 二者，危險質數之首也。
* 二者，虧數之第二也。
* 二者，高合成數之第二也。
* 二者，不尋常數之首也。
* 二者，普洛尼克數之第二也，亦獨素普洛尼克數。
* 二者，佩爾數之第二也。
* 二者，費波納奇數列之第三也。
* 二者，二之階乘也，亦凡數之階乘為斯數者之第二。
* 二者，質數階乘之首也。
* 二者，全哈沙德數之第二也。
* 二者，不可及數之首也。
* 二者，西爾維斯特數列之首也。
* 二者，佩蘭數列之第三，亦其第五也。
* 二者，巴都萬數列之第四，亦其第五也。
* 二者，的士數之首也。
* 凡數皆有下三性：
** 凡數以斯數加皆為斯數以二乘（n+n=2 \cdot n）
** 凡數以斯數乘皆為斯數之二乘方（n \cdot n=n^2）
** 凡數以斯數乘方皆為斯數之二迭代冪次（n^n=n[4]2）
* 二者，最小之體有二因也。
* 二之平方根者，無理數中首见也，記曰\sqrt{2}=2^{\frac{1}{2}}=1.41421356\cdots\cdots。
八

**八**者，整數也。其前接者為七，後續者為九。可書**捌**。多謂其為多財之兆。

## 數

*合數之第三，其因數有：一、二、四、**八**。
*立方數之第二。
*費波納奇數列之第七。
*正八面體乃一柏拉圖立體。
谷歌

**谷歌** ，一名**科高**，美國網絡公司也，屬字母集團所有，立於一九九八年。以網絡搜尋器發跡。其所以能者，搜尋萬物，翻譯文字，以至今日，人皆以為師，問之以萬事，答之以萬物。故谷歌者，實乃網也，網之大者，無所不包；網之密者，無所不通。其網之中，藏有奇器，能聽能言，能思能識。

人欲知其所不知，則以文字告之；器則搜其網中之藏，取其所求而還之。人欲聞其所不聞，則以聲音呼之；器則辨其聲音之意，尋其網中之音，播其所聽而答之。人欲見其所不見，則以影像示之；器則識其影像之形，探其網中之像，映其所觀而報之。是以人或問古今之事，或問天地之理，或問草木之性，或問禽獸之名，或問詩書之義，或問音樂之和，或問畫圖之美，或問工匠之巧，皆得其所欲也。故謂谷歌者，無所不知也。

搜尋器以外，亦有電子郵件、地圖、影音、廣告、雲端運算等，俱聞於世。其以「不作惡」為格言，意謂旨在造福世人，而非但求名利。並鼓勵創新，不拘一格，今之所及，非惟網絡，亦涉人工智慧、自動駕駛、生物科技諸業，可謂當今網絡之巨也。
## 兼查
*微軟必應
*百度
## 據
*維基新聞︰Google公司宣布中文名為「谷歌」

分類:美國企業
百度

**百度**者，中國之互聯網公司也，西元二〇〇〇年始立於世。

百度之始肇者有二：曰李彥宏，曰徐勇。一九九八年，谷歌始創搜尋引擎，人咸用之，名響大振。時李彥宏居美國矽谷，聞之，乃與徐勇歸，共立電腦公司於北京。昔辛棄疾有詞曰「眾裡尋他千百度，驀然回首，那人卻在燈火闌珊處」；遂名公司曰「百度」。

初，谷歌不善中文搜尋，百度大善之，是故華人多用百度，乃日隆盛。二〇〇五年，上市於納斯達克。今其資產逾百四十億矣。
## 兼查
*百度貼吧
*百度知道
*百度百科
*百度文庫
*百度音樂
*百度地圖
*百度新聞
## 據



## 博覽
*百度

*
微軟

**微軟**者，美國公司也，專事科學技術。始於一九七五年，由比爾·蓋茲與保羅·艾倫合創。稽其名也，蓋於「微型電腦」「軟體」二詞，各取一字，示專以此兩端致用也。

公司善製機算之術。所製系統，名曰「視窗」，納萬卷於方寸，呈萬象於牖中。又造百工之器，凡文書、重譯、丹青、絲竹、博弈，靡不賅備。復有雲端之法，算力為鉅；類人之智，擬策如神。世人賴其器而事功倍，故四海爭鬻之。蓋茲亦以此富貴。

追溯其初，編培基解譯器，賈於阿爾塔。及個人電腦現，市磁碟作業系統而販之。迎人之歡，得客之意。西元一九八四年，蓋茨諮謁蘋果公司，喬布斯以視窗介面之麥金塔系統示之，蓋茨大異。居歲，蓋茨仿之，作視窗系統，勢始興。後屢新之，今視窗系統已延十一世矣。

然而，微軟之器時或有瑕，或不堪用，或不容於他器，或生病毒之患。是以，微軟亟加更張，思變通以適時，不失人心。故今日之微軟也，已非昔日之微軟矣。今其總裁，名納德拉，出自印度，推陳出新，「以人為本，以雲為端」，躬行是策，微軟遂致中興。

## 兼查
*網路探險者
*磁碟作業系統
*微軟視窗
*視窗手機

## 博覽
*微軟

分類:美國企業
電話

**電話**者，縮地傳音，所以通訊。

初，萬里相隔之人，或以飛鴿傳書，或以驛站傳遞，不便甚矣。至西元一八七六年，有加拿大人名曰貝爾者，始創電話，自是通訊不復難矣。今寰宇列國咸有國家區碼。欲通訊海外，則加國家區碼於號前。

## 理
爲言者取電話之送話器對談，子震聲帶厲氣震，然聲波；其附於送話器，則生電流，言「話音電流」。

話音電流循道而傳萬里之受話器內。其使電流聲波化，經空氣傳於人耳。

如此，則成大易之始通。

## 辨名
向者漢地呼之曰**電話**。東島亦造字以表電話，左從言，右爲電。

## 引據


## 兼查
*無繩電話
*移動電話
*傳真機
*智能手機
*小靈通
蘋果公司

**蘋果公司**者，泰西科技之巨也。肇始於一九七六年，初名蘋果電算。其創始者三人：喬布斯、沃茲尼亞克、韋恩是也。韋恩旋即去，售其股於二人。

公司以製電子器、軟件及服務馳名。所出產品，有iPhone、iPad、Mac、Apple Watch、Apple TV諸物。又有iOS、macOS等軟件，並設Apple Music、iCloud等服務。

其興也勃，其衰也忽。初創之際，Apple I、Apple II大行，公司蒸蒸日上。一九八零年，公開上市，市值驟增。喬布斯雄心勃勃，力推麥金塔電腦。此機初出，轟動一時，蓋以圖形介面驚世也。

然好景不長，麥金塔銷售日衰，喬布斯與執行長起齟齬，遂去職。公司漸陷泥淖，利潤日蹙，瀕臨破產。

一九九七年，公司購NeXT，喬布斯重返。其雷厲風行，裁汰七成產品，革新營運。又推iMac、iPod、iPhone、iPad諸物，技驚四座，利潤大增。二零一一年，喬布斯去世，庫克繼之。

庫克之治，公司益盛。二零一八年，市值首踰萬億美金，冠絕群倫。二零二二年，復破三萬億，傲視寰宇。

然而物極必反，月盈則虧。公司雖盛，亦多憂患。其產品價昂，多有詬病。生產外包，勞工權益屢遭質疑。專利壟斷，訴訟紛至沓來。

綜觀蘋果興衰，可謂科技業之縮影。其創新之志、商號之價、金力之盛，冠絕儕輩。然物價之昂、生產之弊、壟斷之爭，亦為其隱憂。蘋果之道，可為後來者鑒，其興也勃，其衰也忽，此其所以為大也。
## 據
*撮譯自英文維基相關文章
## 他典
*蘋果公司

分類:美國企業
分類:電腦
諾基亞

縮圖|200x200像素|諾基亞之徽標
**諾基亞**，芬蘭通訊公司也。

一八六五年，初立。一九七九年，始創無線電話。一九九七年，置塞班系統，用以手機。

二〇〇八年，蘋果公司改革手機，創立智能，敗諾基亞。後谷歌仿蘋果立安卓，時人多棄塞班而趨之。諾基亞靡，乃棄塞班，用微軟視窗手機，欲捩其勢，卒不遂願。二〇一三年，其司設備及服務之部門，或曰手機部門，為微軟所歸併，易名曰微軟移動。

二〇一七年授名予赫名迪，用於手機，期限十年。

## 覽
*蘋果公司
*摩托羅拉
*三星
## 他典
*諾基亞
順天 (釋義)

**順天**，或曰：

*年號：
**順天 (史思明)
**順天 (董昌)
**順天 (藍大順)
**順天 (李朝)
**順天 (後黎朝)
**順天 (林爽文)
**順天 (李永和)
**順天 (郝定)
*地名：
**順天府：明清區劃。
**順天市：韓國全羅南道下轄市。
**順天鎮：廣東省下轄鎮。
**北京市之別稱。
魏文侯

**魏文侯**諱**斯**，魏桓子魏駒之子也，晉哀公六年立。

晉幽公十年，魏文侯稱侯曰元年。

文侯與虞人期獵。是日，飲酒樂，天雨。文侯將出，左右曰：「今日飲酒樂，天又雨，公將焉之？」文侯曰：「吾與虞人期獵，雖樂，豈可不一會期哉！」乃往，身自罷之。魏於是乎始強。

五年，幽公淫婦人，夜竊出邑中，盜殺幽公。魏文侯以兵誅晉亂，立幽公子止。

六年，城少梁。十三年，使子擊圍繁龐，出其民。十六年，伐秦，築臨晉、元里。

十七年，魏文侯借道於趙攻中山。趙烈侯將不許。趙利曰：「過矣。魏攻中山而不能取，則魏必罷，罷則趙重。魏拔中山，必不能越趙而有中山矣。是用兵者，魏也；而得地者，趙也。君不如許之，許之大勸，彼將知趙利之也，必輟。君不如借之道，而示之不得已。」於是魏令樂羊將攻中山，三年而拔之，樂羊返而語功，文侯示之謗書一篋，樂羊再拜稽首曰：「此非臣之功，主君之力也。」於是封樂羊以靈壽，使子擊守之，趙倉唐傅之。子擊逢文侯之師田子方於朝歌，引車避，下謁。田子方不為禮。子擊因問曰：「富貴者驕人乎？且貧賤者驕人乎？」子方曰：「亦貧賤者驕人耳。夫諸侯而驕人則失其國，大夫而驕人則失其家。貧賤者，行不合，言不用，則去之楚、越，若脫躧然，奈何其同之哉！」子擊不懌而去。西攻秦，至鄭而還，築雒陰、郃陽。

初，吳起聞魏文侯賢，欲事之。文侯問李克曰：「吳起何如人哉？」李克曰：「起貪而好色，然用兵司馬穰苴不能過也。」於是魏文侯以為將，擊秦，拔五城。

魏文侯與田子方飲酒而稱樂。文侯曰：「鍾聲不比乎，左高。」子方笑。文侯曰：「奚笑？」子方曰：「臣聞之，君明則樂官不明則樂音。今君申於聲，臣恐君之聾於官也。」文侯曰：「善，敬聞命。」

十九年，魏文侯使西門豹往治於鄴，告之曰：「必全功成名布義。」豹曰：「敢問全功成名布義為之奈何？」文侯曰：「子往矣！是無邑不有賢豪辨博者也，無邑不有好揚人之惡，蔽人之善者也。往必問豪賢者，因而親之；其辨博者，因而師之；問其好揚人之惡，蔽人之善者，因而察之，不可以特聞從事。夫耳聞之不如目見之，目見之不如足踐之，足踐之不如手辨之；人始入官，如入晦室，久而愈明，明乃治，治乃行。」

二十年，齊亂，使翟角與趙師、韓師救廩丘。二十一年，伐齊入長城，圍平陰，虜齊侯，獻諸天子，天子賞文侯以上卿。

二十二年，九鼎震。魏、趙、韓列為諸侯。

初，韓趙相難。韓索兵於魏曰：「願得借師以伐趙。」魏文侯曰：「寡人與趙兄弟，不敢從。」趙又索兵以攻韓，文侯曰：「寡人與韓兄弟，不敢從。」二國不得兵，怒而反。已乃知文侯以講於己也，皆朝魏。

魏文侯封太子擊於中山，三年，使不往來，舍人趙倉唐進稱曰：「為人子，三年不聞父問，不可謂孝。為人父，三年不問子，不可謂慈。君何不遣人使大國乎？」太子曰：「願之久矣。未得可使者。」倉唐曰：「臣願奉使，侯何嗜好？」太子曰：「侯嗜晨鳧，好北犬。」於是乃遣倉唐繰北犬，奉晨鳧，獻於文侯。倉唐至，上謁曰：「孽子擊之使者，不敢當大夫之朝，請以燕閒，奉晨鳧，敬獻庖廚，緤北犬，敬上涓人。」文侯悅曰：「擊愛我，知吾所嗜，知吾所好。」召倉唐而見之，曰：「擊無恙乎？」倉唐曰：「唯唯。」如是者三，乃曰：「君出太子而封之國君，名之，非禮也。」文侯怵然為之變容。問曰：「子之君無恙乎？」倉唐曰：「臣來時，拜送書於庭。」文侯顧指左右曰：「子之君，長孰與是？」倉唐曰：「禮，擬人必於其倫，諸侯毋偶，無所擬之。」曰：「長大孰與寡人。」倉唐曰：「君賜之外府之裘，則能勝之，賜之斥帶，則不更其造。」文侯曰：「子之君何業？」倉唐曰：「業詩。」文侯曰：「於詩何好？」倉唐曰：「好晨風、黍離。」文侯自讀晨風曰：「鴥彼晨風，鬱彼北林，未見君子，憂心欽欽，如何如何，忘我實多。」文侯曰：「子之君以我忘之乎？」倉唐曰：「不敢，時思耳。」文侯復讀黍離曰：「彼黍離離，彼稷之苗，行邁靡靡，中心搖搖，知我者謂我心憂，不知我者謂我何求？悠悠蒼天，此何人哉？」文侯曰：「子之君怨乎？」倉唐曰：「不敢，時思耳。」文侯於是遣倉唐賜太子衣一襲，敕倉唐以雞鳴時至。太子起拜，受賜發篋，視衣盡顛倒。太子曰：「趣早駕，君侯召擊也。」倉唐曰：「臣來時不受命。」太子曰：「君侯賜擊衣，不以為寒也，欲召擊，無誰與謀，故敕子以雞鳴時至，《詩》曰：『東方未明，顛倒衣裳，顛之倒之，自公召之。』」遂西至謁。文侯大喜，乃置酒而稱曰：「夫遠賢而近所愛，非社稷之長策也。」乃出少子摯，封中山，而復太子擊。

二十四年，秦伐我，至陽狐。

二十五年，子擊生子罃。

魏文侯見段干木，立倦而不敢息，返見翟璜，踞於堂而與之言。翟璜不悅。文侯曰：「段干木官之則不肯，祿之則不受。今汝欲官則相位，欲祿則上卿，既受吾實，又責吾禮，無乃難乎？」

文侯受子夏經藝，客叚干木，過其閭，未嘗不軾也。秦嘗欲伐魏，或曰：「魏君賢人是禮，國人稱仁，上下和合，未可圖也。」文侯由此得譽於諸侯。任西門豹守鄴，而河內稱治。魏文侯謂李克曰：「先生嘗教寡人曰『家貧則思良妻，國亂則思良相』。今所置非成則璜，二子何如？」李克對曰：「臣聞之，卑不謀尊，踈不謀戚。臣在闕門之外，不敢當命。」文侯曰：「先生臨事勿讓。」李克曰：「君不察故也。居視其所親，富視其所與，達視其所舉，窮視其所不為，貧視其所不取，五者足以定之矣，何待克哉！」文侯曰：「先生就舍，寡人之相定矣。」李克趨而出，過翟璜之家。翟璜曰：「今者聞君召先生而卜相，果誰為之？」李克曰：「魏成子為相矣。」翟璜忿然作色曰：「以耳目之所覩記，臣何負於魏成子？西河之守，臣之所進也。君內以鄴為憂，臣進西門豹。君謀欲伐中山，臣進樂羊。中山已拔，無使守之，臣進先生。君之子無傅，臣進屈侯鮒。臣何以負於魏成子！」李克曰：「且子之言克於子之君者，豈將比周以求大官哉？君問而置相『非成則璜，二子何如』？克對曰：『君不察故也。居視其所親，富視其所與，達視其所舉，窮視其所不為，貧視其所不取，五者足以定之矣，何待克哉！』是以知魏成子之為相也。且子安得與魏成子比乎？魏成子以食祿千鍾，什九在外，什一在內，是以東得卜子夏、田子方、段干木。此三人者，君皆師之。子之所進五人者，君皆臣之。子惡得與魏成子比也？」翟璜逡巡再拜曰：「璜，鄙人也，失對，願卒為弟子。」

魏文侯問李克曰：「為國如何？」對曰：「臣聞為國之道，食有勞而祿有功，使有能而賞必行，罰必當。」文侯曰：「吾嘗罰皆當而民不與，何也？」對曰：「國其有淫民乎？臣聞之曰：奪淫民之祿以來四方之士；其父有功而祿，其子無功而食之，出則乘車馬衣美裘以為榮華，入則修竽琴、鍾石之聲而安其子女之樂，以亂鄉曲之教，如此者奪其祿以來四方之士，此之謂奪淫民也。」

魏文侯問李克曰：「刑罰之源安生？」李克曰：「生於姦邪淫泆之行。凡姦邪之心，飢寒而起，淫泆者，久飢之詭也；彫文刻鏤，害農事者也；錦繡纂組，傷女工者也。農事害，則飢之本也；女工傷，則寒之源也。飢寒並至而能不為姦邪者，未之有也；男女飾美以相矜而能無淫泆者，未嘗有也。故上不禁技巧，則國貧民侈，國貧窮者為姦邪，而富足者為淫泆，則驅民而為邪也；民以為邪，因之法隨，誅之不赦其罪，則是為民設陷也。刑罰之起有原，人主不塞其本，而替其末，傷國之道乎？」文侯曰：「善。」以為法服也。

師經鼓琴，魏文侯起舞，賦曰：「使我言而無見違。」師經援琴而撞文侯不中，中旒潰之，文侯謂左右曰：「為人臣而撞其君，其罪如何？」左右曰：「罪當烹。」提師經下堂一等。師經曰：「臣可一言而死乎？」文侯曰：「可。」師經曰：「昔堯舜之為君也，唯恐言而人不違；桀紂之為君也，唯恐言而人違之。臣撞桀紂，非撞吾君也。」文侯曰：「釋之！是寡人之過也，懸琴於城門以為寡人符，不補旒以為寡人戒。」

二十六年，虢山崩，壅河。二十九年，文侯卒，凡立五十年，子擊立，是為魏武侯。

## 注
里加

**里加**（拉脫維亞語：）者，拉脫維亞都也。地瀕波羅的海，處道加瓦河口。因境有里加河、昔有里加湖，因得斯名。
## 誌
## 友城
耶路撒冷

**耶路撒冷**，景教譯**烏梨師斂**，以色列、巴勒斯坦二國共都。猶太教、基督教、回教三教聖城。往事久遠，風光秀麗。初，耶和華謂亞伯拉罕曰：「爾去烏爾，至迦南而居！」迦南者，耶路撒冷所在。遂行焉。逾數百年，大衛王定都於此，立以色列國。大衛崩，傳所羅門，所羅門崩，國二分，北國以色列，南國猶大，耶路撒冷屬南國。越數百年，北國亡於亞述，民盡流散。又越百年，南國亡於巴比倫，猶太之民，盡擄於彼，是謂「巴比倫之囚」。後波斯亡巴比倫，始釋返，復國。西元初，羅馬滅猶太，改猶太之地為巴勒斯坦。猶太之民逃散，唯留一牆於此，即為哭牆者。是為猶太之民敬耶路撒冷之因矣。傳耶穌基督受十字架刑、升天、陵墓均在此，故基督徒欽崇此地。一日，先知穆罕默德冥想於麥加，忽天使加百列賜其智也，並令至耶路撒冷受天啟焉。其登霄處，圓頂清真寺也。今此寺存「登霄之石」，以垂永誌。


Jerusalem-Klagemauer-14-2010-gje.jpg
Jerusalem-Felsendom-08-2010-gje.jpg
Jerusalem-Al-Aqsa-Moschee-04-vom Oelberg-2010-gje.jpg
Jerusalem-Grabeskirche-06-Vorhof-2010-gje.jpg
Jerusalem-Damaskustor-14-Haendler-2010-gje.jpg
Jerusalem-Suq-06-2010-gje.jpg
Jerusalem-Via dolorosa-16-2010-gje.jpg
Jerusalem-Getsemane-Garten-08-2010-gje.jpg
國際語維基大典

**國際語維基大典**者，維基大典之國際語版也。屬維基媒體基金會。是大典也，始乎二〇〇二年四月廿九日。至二〇一四年，得文萬餘。

## 他典
*國際語維基大典
挪威語維基大典

**挪威語維基大典**，依時不同，而分：
*書面挪威語維基大典
*新挪威語維基大典：和有英語之詞彙。
中央情報局

**中央情報局**，美利堅合眾國省部也。忠、廉、賢，其揆也。

## 略史
一九四七年丁亥，合眾國總統杜魯門頒《國家安全法》，置中央情報局。以中情局總監、局長領之。二〇〇四年甲申，總統喬治·布什署《強間反恐令》，少革其制。
## 所司
用間、反間、抑敵以衛絕密。承旨而動，先敵而發，伺彼而備，知彼而就。集必須之情，奏眾源之疏。行鮮知之事，衛至要之聞，以助總統有司。言以蔽之，則**諜以利國**四字。
## 曹司
局長：總統擬名呈參議院，議而定其選。丞八人，各司其分。諫議一人，督導一人。置四處，具名如下：
*國家秘密行動處
*情報處
*科技處
*支援處
## 攷
韓哀侯

**韓哀侯**，諱不考，韓君，文侯子也。

元年，韓、魏、趙廢晉靜公而分其地，晉亡。

二年，韓滅鄭，遷都新鄭。

三年，嚴遂刺殺哀侯，子若山嗣。
## 據
*《資治通鑑》周紀一
*《史記》韓世家、六國年表
情報及特殊使命局

**情報及特殊使命局**（希伯來語:המוסד למודיעין ולתפקידים מיוחדים），以色列國省部也。以**摩薩德**（המוסד）聞。無良諜，邦必喪，集眾議，國以安。

## 所司
摩薩德，治敵情、成殊命，受命於國，集情知彼。暗行天下，可也。
## 職分
爾來多歲，此局有成，今具職分，一如其下：
*僭越行事，暗行諸國。
*止敵於黷武之前。
*止外國害我民者。
*獻策。
## 參考
內閣情報調查室

**內閣情報調查室**，直屬日本國內閣官房。司情報。首相之耳目也。
## 所司
集內外之情以奏內閣，佐理政。情報官依例關白總理大臣、官房長官。凡有大災異，速集情以報。
## 攷


分類:平成制度
太初

*宇宙之始；
*以為年號：
**太初 (西漢)；
**太初 (前秦)；
**太初 (西秦)；
**太初 (南涼)；
**太初 (劉宋)。
十進制

**十進制**者，逄十進一也。數字有十，〇、一、二、三、四、五、六、七、八、九是也。今人皆用十進制，唯電腦多用二進制。
無|縮圖|算籌

## 四則運算

## 分數
以其二五一十，故可除五而得有窮小數

\frac{1}{5}=0.2

然除三不便，以至捨入誤差。

\frac{1}{3}=0.\dot3

\frac{1}{6}=0.1\dot6

\frac{1}{12}=0.08\dot3
宮市

**宮市**者，唐之弊政也。及順宗登位，廢之。

## 史
初，唐宮中有要市外物，令官吏主之，與人為市，隨給其直。及貞元末，以宦者為使，抑買人物，稍不如本估。末年不復行文書，置「白望」數百人於兩市並要鬧坊，閱人所賣物，但稱「宮市」，即歛手付與，真偽不復可辨，無敢問所從來。其論價之高下者，率用百錢物買人直數千錢物，仍索進奉門戶並腳價錢。將物詣市，至有空手而歸者。

時嘗有一農夫，以驢負柴至城賣，遇宦者稱「宮市」取之，纔與絹數尺，又就索門戶，仍邀以驢送至內。農夫涕泣，以所得絹付之，不肯受，曰：「須汝驢送柴至內。」農夫曰：「我有父母妻子，待此然後食。今以柴與汝，不取直而歸，汝尚不肯，我有死而已！」遂毆宦者。街吏擒以聞，詔黜此宦者，而賜農夫絹十匹，然「宮市」亦不為之改易。

雖諫官御史數奏疏諫，而順宗不聽。

及順宗登位，廢之。

## 評
陳寅恪評之曰：「宮市者，乃貞元末年最爲病民之政。」

韓愈評之謂「名爲宮市，而實奪之。」

## 出典
*韓愈：《順宗實錄》卷二
*陳寅恪：《元白詩箋證稿》
維吾爾文維基大典

**維吾爾文維基大典**者，維基大典之維吾爾文版也。屬維基媒體基金會。是大典也，咸以阿拉伯字母書文，兼用西里爾字母、拉丁字母。至二〇一四年六月，有文三千三百五十矣。

## 他山
*維吾爾文維基大典
三

**三**者，整數也。其前接者為二，後續者為四。嘗可書**弎**，今可書**叁**。

## 數
* 三者，質數也，排行第二。
** 三者，首孿生質數之首數也。
** 三者，費馬質數之首也。
** 三者，階乘質數也之第二也（二之阶乘加一為三，記曰2!+1=3）。其前接者為二，後續者為五。
** 三者，幸運質數之首也。
** 三者，索菲熱爾曼質數之第二也。
** 三者，危險質數之第二也。其前接者為二，後續者為十三。
** 三者，十進制中乃可右截短質數與可左截短質數也。
** 三者，十進制中乃可交換質數之第二也。其前接者為二，後續者為五。
** 三者，梅森質數之首也（二之二乘方減一為三，記曰2^2-1=3），對應完全數為六（二之一乘方乘二之二乘方減一之差為三，記曰2^1(2^2-1)=3）。
** 三者，高斯質數也。
* 三者，虧數之一也，真因數和為一，虧度為二。其前接者為二，後續者為四。
* 三者，不尋常數之第二也。其前接者為二，後續者為五。
* 三者，無平方數因數整數之第三也。其前接者為二，後續者為五。
* 三者，斐波那契數列之第四也。其前接者為二，後續者為五。
* 三者，十進制中乃自我數之第二也。其前接者為一，後續者為五。
* 三者，十進制中乃哈沙德數之第三也。其前接者為二，後續者為四。
* 三者，十進制中乃等數位數之第三也。其前接者為二，後續者為五。
* 正三角形者，可作圖多邊形之首也。其後續者為四邊形。
* 三者，非一因數皆為質數加一者之首也。其後續者為四。
* 三者，西爾維斯特數列之第二也。
* 三者，三角形數之第二也。
* 凡自然數皆為最多三個三角形數之和。
* 三者，開放曲流數之第四也。
* 三者，勾股數之首組中可尋也。三之平方與四之平方之和乃五之平方也（3^2+4^2=5^2）。
* 三者，二進制中乃迴文數也，書一一。
迴文數

**迴文數**者，阿拉伯數字中，順讀倒讀皆同者也。

## 例
* 十一於阿拉伯數字中書為一一，順讀為一一，倒讀為一一，故稱迴文數也。

## 參
* 迴文
正數

**正數**者，大於〇之數也。小於〇者，謂之負數。一、二、三皆其例也。

## 性
* 此正數與彼正數之和乃正數。
* 此正數與彼正數之差為何？或為正數，或為負數，或為〇。
* 此正數乘彼正數乃正數。
* 此正數除彼正數乃正數。
* 凡正數之模皆為正數。
整除

**整除**者，整而除之也。凡此數除彼數得餘〇者，謂之此數**整除**彼數也。例：二除四得餘為〇，故二**整除**四也。
負數

**負數**者，小於〇之數也。大於〇者，謂之正數。負數與〇，謂之非正數也。

一數加負數，等於減其相反數，如 2 + (-2) = 2 - 2 = 0 \,。

負數乘正數，得負數。負數乘負數，得正數。
階乘質數

今有整數，階而乘之，相鄰為質數。該質數謂之曰**階乘質數**也，以二、三、五、七、二十三、七百一十九始。
北斗七星

**北斗七星**，曰天樞、天璇、天璣、天權、玉衡、開陽、瑤光。旋、璣、玉衡以齊七政，用以帝之車。建四時，均五行。一至四為魁，五至七為杓。七星，一主秦，二主楚，三主梁，四主吳，五主燕，六主趙，七主齊。或云：首曰正星，主陽德，天子之象也。二曰法星，主陰刑，女主之位也。三曰令星，主禍害也。四曰伐星，主天理，伐無道。五曰殺星，主中央，助四旁，殺有罪。六曰危星，主天倉五穀。七曰部星，亦曰應星，主兵。七星屬紫微垣，太陰犯之，爲兵、喪、大赦。白暈貫三星，王者惡之。星孛于北斗，主危。彗星犯，爲易主。流星犯。主客兵。客星犯，爲兵。五星犯之，國亂易主。

## 攷
〇

**〇**者，表虛無、虛空之整數也。其前接者為負一，後續者為一。可書**零**。

若夫〇者，自然數耶？非自然數耶？無定案也。數論之中，不屬自然數；集合論、計算機科學中，屬自然數也。
## 數
* 〇者，實數也。
* 〇者，非正亦非負也。
* 〇者，偶數也。
* 〇之絕對值為〇。
* 〇之階乘為一。
* 凡數以〇加減皆得斯數。
* 凡數以〇乘皆得〇。
* 凡數以〇除皆未定義。
* 非〇數除〇皆為〇。
* 非〇數之〇乘方皆為一。
* 〇者，單位元也。
* 〇者，高斯整數也。
* 其相反數、絕對值乃其本身。
## 史
初於印度公元前二千年，六世紀初，印度始用其於命位記數法也。
工尺

**工尺**者，以漢字書譜之法也。始於唐，盛於趙宋，日本、越南、朝鮮、琉球亦以此記之。自右至左豎書，亦可橫書也。
## 音
工尺乃一易字記譜法，方言不同則工尺亦異。
### 基本字

若為低音，則又有：

若為粵劇，則「士」作「四」，「一」作「乙」，「凡」作「反」。

### 全工尺

### 讀音
此乃粵劇之讀音也。

## 節奏
工尺之節奏，以「板眼」示。板眼者，於工尺之右，「、」、「×」為板，「。」、「·」為眼。

若右之工尺，譯為泰西唱名，則作（粗者重，粗而斜者輕）：

**do** do ***do*** sol **la** la ***sol*** &nbsp; **mi** mi ***re*** re **do**
## 註
摩托羅拉

**摩托羅拉**，美國通訊公司也。

一九二八年，有加爾文兄弟者，始立加爾文公司於伊利諾州，以販汽車收音機。初，但名收音機曰摩托羅拉而已。至四一年，更公司名曰摩托羅拉。四六年，始創手機，時人俗呼曰大哥大。五六年，復創傳呼機，甚得眾望。九七年，諾基亞始創智能手機，摩托羅拉弗能及。

二〇〇九年，摩托羅拉聞蘋果以智能手機中興，乃用安卓系統，聲勢復熾，與之制衡。居二年，始分為二：曰摩托羅拉移動，曰摩托羅拉系統。翌年，為谷歌所併。

## 兼查
*諾基亞
*谷歌
*聯想集團
*安卓

## 他典
* 摩托羅拉

分類:美國企業
阿曼

**阿曼**，西亞之國也，據阿拉伯半島之南，居阿拉伯海之濱。北界沙烏地阿拉伯、阿拉伯聯合酋長國，西臨也門。

方三十萬公里餘，有衆二百六十二萬，咸用阿拉伯語、奉伊斯蘭教。禁酒及豕，多沙漠。都馬斯喀特。
表數法

**表數法**者，顧名思義，乃表數之法也。

## 大數
表大數法，實有二類，曰漢之法，曰佛之法。

### 漢之法
漢之法者，實二類也，曰萬進法，曰黃帝法。
#### 萬進法
萬進者法，萬而進之。十十曰百，十百曰千，十千曰萬，十萬曰十萬，十十萬曰百萬，十百萬曰千萬，十千萬曰萬萬，又曰億也。萬億曰兆，萬兆曰京，萬京曰垓，萬垓曰秭，萬秭曰穰，萬穰曰溝，萬溝曰澗，萬澗曰正，萬正曰載。今人皆用此法。

#### 黃帝法
按黃帝為法，數有十等。及其用也，乃有三焉。十等者，謂「億、兆、京、垓、秭、壤、溝、澗、正、載」也。三等者，謂「上、中、下」也。其下數者，十十變之。若言十萬曰億，十億曰兆，十兆曰京也。中數者，萬萬變之。若言萬萬曰億，萬萬億曰兆，萬萬兆曰京也。上數者，數窮則變。若言萬萬曰億，億億曰兆、兆兆曰京也。

##### 等
蓋天下數，分作十等，曰億兆京，曰垓秭穰，有曰溝澗，有曰正載。

##### 下數
其下者者，十十變之：十十曰百，十百曰千，十千曰萬，十萬曰億，十億曰兆，十兆曰京，十京曰垓，十垓曰秭，十秭曰穰，十穰曰溝，十溝曰澗，十澗曰正，十正曰載。

##### 中數
其中數者，萬萬變之：十十曰百，十百曰千，十千曰萬，萬萬曰億，億億曰兆，億兆曰京，億京曰垓，億垓曰秭，億秭曰穰，億穰曰溝，億溝曰澗，億澗曰正，億正曰載。

##### 上數
其上數者，數窮則變：十十曰百，十百曰千，十千曰萬，萬萬曰億，億億曰兆，兆兆曰京，京京曰垓，垓垓曰秭，秭秭曰穰，穰穰曰溝，溝溝曰澗，澗澗曰正，正正曰載。
#### 表

### 佛之法
佛自天竺，故表數法，有違中國。佛表數法，載華嚴經。曰倶胝者，乃千萬焉。阿庾多者，乃倶胝自乘焉。那由他者，阿庾多自乘也。後續之數，皆如是生，生生不息：

曰頻波羅，曰矜羯羅，曰阿伽羅，有曰最勝，曰摩婆羅，曰阿婆羅，曰多婆羅，有曰界分，有曰普摩，有曰禰摩，曰阿婆鈐，曰彌伽婆，曰毘攞伽，曰毘伽婆，僧羯邏摩，曰毘薩羅，曰毘贍婆，曰毘盛伽，曰毘素陀，曰毘婆訶，曰毘薄底，曰毘佉擔，有曰稱量，有曰一持，有曰異路，有曰顛倒，曰三末耶，曰毘睹羅，曰奚婆羅，有曰伺察，有曰周廣，有曰高出，有曰最妙，曰泥羅婆，曰訶理婆，有曰一動，曰訶理蒲，曰訶理三，曰奚魯伽，達攞歩陀，曰訶魯那，曰摩魯陀，曰懺慕陀，曰瑿攞陀，曰摩魯摩，有曰調伏，曰離憍慢，有曰不動，有曰極量，阿麼怛羅，勃麼怛羅，伽麼怛羅，那麼怛羅，奚麼怛羅，鞞麼怛羅，曰鉢羅麼怛羅，曰屍婆麼怛羅，有曰翳羅，有曰薜羅，有曰諦羅，有曰偈羅，曰窣步羅，有曰泥羅，有曰計羅，有曰細羅，有曰睥羅，有曰謎羅，曰娑攞荼，曰謎魯陀，曰契魯陀，曰摩睹羅，曰娑母羅，曰阿野娑，曰迦麼羅，曰摩伽婆，曰阿怛羅，曰酰魯耶，曰薜魯婆，曰羯羅波，曰訶婆婆，曰毘婆羅，曰那婆羅，曰摩攞羅，曰娑婆羅，曰迷攞普，曰者麼羅，曰駄麼羅，鉢攞麼陀，曰毘迦摩，烏波跋多，有曰演説，有曰無盡，有曰出生，有曰無我，曰阿畔多，曰青蓮華，曰鉢頭摩，有曰僧祇，有數曰趣，有數曰至，曰阿僧祇，阿僧祇轉，有曰無量，曰無量轉，有曰無邊，曰無邊轉，有曰無等，曰無等轉，曰不可數，不可數轉，曰不可稱，不可稱轉，曰不可思，不可思轉，曰不可量，不可量轉，曰不可說，不可說轉。

以上凡數，皆為上數自乘。

## 小數
一為十分，分為十厘，厘為十毫，毫為十絲，絲為十忽，忽為十微，微為十纖，纖為十沙，沙為十塵，塵為十埃，埃為十渺，渺為十漠，一漠為十模糊，模糊為十逡巡，逡巡為十須臾，須臾為十瞬息，瞬息為十彈指，彈指為十剎那，剎那下為六德或十虛空，虛空為十清靜。

## 兼查
* 漢數字
倒數

有二數，若相乘得一，一數為另一數之**倒數**也。萬數皆有其倒數，唯零無之。
南京之屠

**南京之屠**者，日本侵華之暴行也。民國二十六年十二月十三日，倭人陷南京，屠之，前後閱六週，火、婬、戮、劫、皆用其極。街巷爲之一空，至二十七年二月，少得安定。國民政府遷武漢。此間有他國義士於南京內外設安全區，賑濟難民逾二十五萬。凡三十萬人死事。今有日人知其事而含糊其辭，增減亡者。或有官宦、賈人，謂此烏有之事。內外華人皆不平焉。

## 經緯
民國二十六年冬十一月，國府見敗淞滬。十二月八日，日軍薄南京。十日，攻城。十二日，守軍引去，十三日，日軍入城。不能去者殘軍、老幼數十萬，咸罹其難。或集而害之，或分而戮之。經緯可知者凡二十八案，死者十九萬餘，不可知者無算。

十二月十二日夜，國府守軍殘部走挹江門外下關，欲出圍。十三日，日第六、十三、十六師團三面合流，水軍繼至，遂虜而屠之。是第一日也。十三日旦，日六師四十五連隊入下關，殲國民軍殘軍一部。十六師亦趨下關，先鋒三十連隊陳江岸，射殺國民軍潰部，盡其彈藥一萬五千發。國軍沉江者二千有奇。日十三師山田隊克烏龍山砲台，由燕子磯趣幕府山砲台，獲孱弱萬四千七百七十七人。是日，日水軍十一戰隊過烏龍山，溯流上京，見浮江亡命者，皆沉以炮火。上海派遣軍參謀長飯沼守、云十一隊殲浮江敵一萬。

### 百人斬
民國二十六年冬十二月，日卒向井敏明、野田毅相約殺人，以百人爲限。由句容至湯山，敏明殺無辜八十九人，毅殺無辜七十八人，十日至紫金山下，二卒猶不以爲足，復以百五十人爲限。日人以為榮焉。戰後，二賊實為人類蟊賊，文明公敵，斃於南京雨花臺。

### 淫
日軍入京，淫民婦數萬，不避左右，就地行之。下起二八之歲，上至耳順之年者，咸被創痛。或有數被其害者，或有淫而死者，或有秉節就戮者。士卒行淫，日人多不之罪。

### 瘞
時，在京慈善會八家，瘞屍十九萬八千。世界紅卍字會南京分會瘞屍四萬三千一百二十三。城內千七百九十三具，城外四萬一千三百三十三具。婦七十五具，童子二十具。卍字會八卦洲分會得沉江屍千五百五十七具，理屍萬具。南京崇善堂瘞屍十一萬二千二百六十六。城內七千五百四十八具，城外十萬四千七百一十八具。中國紅十字會南京分會瘞屍二萬二千六百九十一，下關、和平門等處瘞屍八千九百四十九。俟五月復得屍萬三千七百四十二。南京同善堂瘞屍七千餘。掩埋組組長劉德才曰：戈長根及予二人瘞屍七千餘。南京代葬局瘞屍萬餘，掩埋隊隊長夏元芝曰：日葬被戮屍萬具云云。又問之夫役，皆曰然。

### 義士設安全區

民國二十六年冬十一月，他國義士仿饒家駒之南市難民區，設南京安全區，分設難民收容所廿五。然日軍犯安全區，婬、戮、劫無不為，次年令関之。棲霞寺住持、下關和記洋行亦立所内之。

## 今世

### 築館
西曆一九八五年八月一十五日，南京市府築侵華日軍南京大屠殺遇難同胞紀念館於江東門。侵華倭寇之群戮兼瘞南京市民也，此地亦有之。今通謂之曰「江東門紀念館」。

### 國行公祭
西曆二〇一四年二月二十七日，中華人民共和國之十二屆全國人民代表大會常務委員會之七次會議效西之波蘭與德意志，定十二月十三日曰「南京大屠殺死難者國家公祭日」，以祀國殤。

是歲十二月十三日，國家公祭儀式行於侵華日軍南京大屠殺遇難同胞紀念館，國幟半懸於桿。十時一分，奏國歌畢，南京全城止車，行人駐足垂首以祭。

國鑄公祭鼎，鳴和平大鐘，宣和平宣言，諸教各流人士行世界和平法會，以祈永世和平。銘曰：

泱泱華夏，赫赫文明。仁風遠播，大化周行。
洎及近代，積弱積貧。九原板蕩，百載陸沉。
侵華日寇，毀吾南京。劫掠黎庶，屠戮蒼生。
卅萬亡靈，飲恨江城。日月慘澹，寰宇震驚。
獸行暴虐，曠世未聞。同胞何辜，國難正殷。
哀兵奮起，金戈鼉鼓。兄弟同心，共禦外侮。
捐軀灑血，浩氣干雲。盡掃狼煙，重振乾坤。
乙酉既捷，家國維新。昭昭前事，惕惕後人。
國行公祭，法立典章。鑄茲寶鼎，祀我國殤。
永矢弗諼，祈願和平。中華圓夢，民族復興。


## 攷

## 博觀
* 蔣公榖《陷京三月記》
* 侵華日軍南京大屠殺遇難同胞紀念館 
分類:中華民國紀事
絞刑

**絞刑**，一云**繯首**，凡二也，或繫首懸之空中，以重力引殺之；或結繩頸領，以人力掣斃之。人犯死前，須蒙面縛手，然後就戮。頸脈迮閉，腦失氧氣死者，一也；或頸斷頭落而死，二也；或氣嗓廢毀，窒息而亡，三也；或神經戟刺，心跳乍止，四也；或繯結強力，斷人椎頸，五也。是刑也，使人腦中失血，故亡斃最速。歐西以絞殺為辱，施諸戰犯平民；而中國以絞殺為貴，酋豪以存全屍。
二氧化碳

**二氧化碳**（CO_2）者，自然而生，合二氧一碳而成，屬化合物。室溫常壓之下，以氣為形。蓋常存大氣之中，百萬而有四百也。

夫植物、藻類、藍菌之屬，取之與水，以光化合，生以為食，曰碳水化合物，兼生氧氣，滋養萬物。此即謂光合作用。

惟昏暗之際，無以光合，則攝氧呼吸，反生此物。一切動物，亦復如是，是謂呼吸作用。

呼吸以外，屍腐、發酵、焚木、燃煤、火山、溫泉等，皆為其源。

是氣也，保天地之暖，不可或缺，故謂溫室氣體。惟工業革命以降，其量益多，天地日暖，過猶不及，遂融冰川、溢江河、冬雷震震、夏雨雪。

分類:氧化物
羋姓

**羋**，姓也。周有熊繹，受封於荊，子男之爵，是爲荊子。子孫稱王，國號爲楚，姓羋。鬬氏、成氏，若敖之苗裔，共稱若敖氏。
## 氏
*熊氏:楚王羋姓熊氏。
*若敖氏:若敖熊儀之後。
*景氏:平王子子西之後。
*昭氏:昭王子子良之後。
*屈氏:武王子瑕之後。
*沈尹氏:穆王之後。神官，事巫卜。今多爲葉氏，非姬姓沈氏也。
*藍氏:楚藍尹亹之後。
*伍氏:楚大夫伍參之後。
*潘氏
*蔿氏
*項氏
*査氏
*敖氏
*荊氏
*建氏
*班氏
*白氏:白公勝之後。
化學式

**化學式**者，表原子、化合物之式也，以化學符號、號碼、或括號、破折號、大括號、正(+)、負(-)表之。

## 書
離子之類，正價者，置之以左，負價者，置之以右。
共價之類，以碳、氫、氧之序書之。

氫氧化鈉書NaOH、氯化鉀書KCl、一氧化碳書CO。

## 離子式
離子式者，當於右上書其荷。

硫酸根者，書SO42−，銨根者，書NH4+。

## 核素
欲書核素者，當於左上書其原子量。

以磷三十二所構之磷酸根者，記32PO43−。

## 最簡式
最簡式者，亦稱實驗式，分子間之元素比也，過氧化氫者（H2O2），最簡式書HO。用以析間之元素分子比也。

## 官品
欲書官品，可以分子式、結構式書之。

*分子式者，表其成份也，乙烯之分子式如下：

: C2H4

*結構式者，表其結構也。乙烯之結構式如下：

: H2C=CH2
官能團

**官能團**，亦譯**官能基**、**功能團**。夫官品分子之化性，端賴其中特定之原子與原子團，此司其化性者，即官能團也。

蓋官品之體，率以碳、氫為骨幹，其性本恬；苟附以他種原子，或結異鍵，則性情迥異。凡官品之起化學反應，多發乎此，是以謂之「官能」。然官能團特分子之一隅，必附從而生。若夫游離獨存而帶電荷者，乃多原子離子也；擁孤電子而性躁者，則自由基也。二者與官能團，名實大殊。

## 常類

### 烴基類
烴基之屬，惟碳、氫是賴。烷烴之骨幹，緣其鍵結已飽，性最恬和；然若中蘊π鍵，則性躁易合，亟生反應。

### 含鹵類
鹵代烴者，乃鹵素代氫而生，結碳-鹵之鍵。蓋鹵素嗜奪電子，致其鍵生極性，遂易起親核取代及消去之效。

### 含氧類
碳、氧結鍵，緣氧亦嗜奪電子，復兼分子內誘導、共軛之效，遂生醇、醛、酸、酯諸般變化，妙用不窮。

### 含氮類

### 含磷、硫類
較之氮、氧，磷、硫之電子層益多，故其所生之鍵，變化尤繁。

## 據


## 兼查
*官品
*IUPAC命名法
平清盛

日本國太政大臣**清盛**，伊勢人也。父忠盛。刑部卿。母某氏，白河帝宮女。或云清盛乃帝子也。後母藤原氏，藤原宗兼女也。宗兼族子家成。清盛幼時，嘗賴之。累遷安藝守。保元初，後白河帝與崇德院不協，清盛與源義朝屬後白河，清盛叔父平忠正、義朝父源爲義屬崇德院。清盛既捕忠正，忖必以之邀功，斬之。義朝亦斬其父。以功任播磨守，除太宰大貳。。

平治元年冬，藤原信賴與源義朝謀，嗣清盛詣熊野，信賴等犯內裏，入居之。及清盛覺其事，乃征兵赴難。夜，清盛等火二條大宮，信賴之眾分兵救之。帝遂得潛入婦人車出宮。清盛兵三百迎駕。是時公卿咸集。關白近衛基實亦至，基實，信賴妹婿也，眾皆疑之，獨清盛處之泰然。旋遣子重盛、弟賴盛戰信賴，引其兵出，官軍復大內。源義朝聞信賴敗，急攻清盛之六波羅邸，清盛奮戰，義朝乃退。信賴等伏誅，清盛子弟勤王有功，皆晉爵。義朝走張州，見害。清盛得其諸子，活其二人，曰賴朝，曰義經，皆流邊徼。永萬元年，任權大納言。京師流言謂上皇將討清盛，清盛聞之懼，閉門不出，上皇親幸其邸諭之，亦不見。仁安元年，拜内大臣。二年，升太政大臣。賜播磨、肥前、肥後地，號曰大功田，世襲罔替。三年，清盛病，既瘳，落發爲僧。法名靜海。其勢盛莫比，天下日苦之。承安元年，入其女德子爲中宮。治承元年，僧西光、藤原成親、源行綱、僧俊寬，等密會鹿谷山莊以謀清盛，後白河法皇亦豫之，清盛初不覺，後行綱背其黨，告之清盛，清盛欲廢法皇，子重盛切諫，乃罷。西光、成親遂見害。三年冬，清盛自福原上京，洛中震恐，松殿基房罷，以近衛基通爲關白。基房、法皇懼甚。清盛罷親法皇者三十九人，基房出爲太宰府權帥。幽法皇於鳥羽宮。事畢，還福原。四年，清盛立外孫言仁爲皇帝，是爲安德天皇。時人惡其專，輿論訩訩。四月，以仁王從源賴政計，傳檄東國，謀滅清盛。源賴朝應之。清盛遣檢非違使擊之，王走園城寺，尋欲走奈良，敗於平等院，與賴政并見害。六月，清盛奉駕幸福原，遂遷都。時宮室未成，清盛舍法皇以弟賴盛別莊。九月，源賴朝起自東國，清盛謁高倉上皇求敕，上皇從之。詔東海、東山道討賴朝。十月，平維盛敗於富士川。十一月，營新都成。旋廢。十二月，遣子知盛討源氏。時延歷寺、園城寺聚眾反清盛，乃遣平清房火園城寺，燼其廟宇。眾口益嚻，又焚東大寺、興福寺。而勢益衰。清盛欲還政法皇，固請再三，法皇許之。委政於三子宗盛。

養和元年，遣維盛、知盛等出兵東北，皆沮而還。西海道緒方惟能、菊池隆直、南海道河野通信皆從源氏，由是憤懣不豫，身熾若火。又七日，薨。歲六十四。子重盛、基盛、宗盛、知盛、重衡、維俊、知度、清房、清定、經光、季盛、清邦、良衡。重衡以下不顯。
## 攷
電極

**電極**者，乃電解質溶液生氧化還原之處。蓋有正負之分，正者乃電勢較高之端，負者反之。

一般以正為陰，得電子而還原，以負為陽，失電子而氧化。

## 類
*以材料類之：
**金屬電極
**膜電極
**微電極
**化學修飾電極

*以用類之：
**指示電極
**工作電極
**參比電極
**輔助電極

*以性類之：
**極化電極
**去極化電極

## 參
*孙毓庆 主编 《分析化学》（第四版） 人民卫生出版社 ISBN 7-117-03315-0
鑭系元素

**鑭系元素**者，有金屬元素十五，自鑭至鑥。其外層、次外層之電子構型無異，是系自左至右，電子遞增至4f之軌。

鑭系者，與錒系並稱f區金屬。鑭系者以**Ln**表之。
吉祥物

**吉祥物**，所以揭表事物也。吉祥物可揚主名，亦攜好運也。

吉祥物之史不可考。至五環之會，亦曾無吉祥物，自西曆一九七二年乃有之。時會於德國慕尼黑。其吉祥之物，臘腸狗也。
鍀

**鍀**者，又曰**鎝**，化學元素也，符號Tc，原子序四十三，屬過渡金屬。色銀灰而類鉑，粉狀色灰。

皆具放射性，稱放射元素者，以之為小，凡言人工製之至細者，亦非之莫屬。

一九三六年十二月，意人卡羅·佩里爾、埃米利奧·吉諾·塞格雷製得之。

## 同位素
同位素者廿一，迨鍀八五至鍀一一八，皆具放射性。

鍀九七者，以氘核轟鉬靶可得；鍀九九者，可以鈾裂變得之

## 效
較之錳錸，其性稍穩，易共價而難生離子矣。常見氧化數者有三：曰正四、正五、正七矣。

能溶王水、硝酸、濃硫酸，而鹽酸則不侵矣。
遜尼派

**遜尼派**，乃回教正統也。穆斯林多為遜尼派，餘者為什葉派、艾巴德之派也。其與什葉派對立已久。信者皆信《古蘭經》，聖訓亦為其教法之據也。皆認歐麥爾、阿裡、奧斯曼、阿布•貝克爾為哈裡發者。
九

**九**者，整數也。其前接者為八，後續者為十。可書**玖**。有長久之意。

## 數
*合數之四，其因數乃：一、三、九
** 平方數
** 最小之奇數合數
* 幸運數之四
金屬鍵

**金屬鍵**者，化學鍵也，存於金屬。金者，正傳點吸附遊離電子之力，集力成鍵也。金屬原子者，各去電子成正，列成晶格，傳點共之遊離電子，餘列殼有電子八，臻「八隅體」之穩態。

金屬之電子可遊走八方，故鍵無向，乃非極性鍵也，故無分子之構。

金屬者具光澤，可延展，可導電，通熱優，此蓋賦性金屬鍵也。
袁晁

**袁晁**，唐時浙東台州人也。

寶應元年，租庸使元載舉自安、史以來八年租調之違負及逋逃者，重課江淮。有粟帛者取其半，甚者取十之八九，民不堪其苛。晁時爲台州吏，於民有所不忍，因受笞。遂舉兵翁山，連陷台、衢、溫、婺、明、越、信、杭、蘇、常十州，州縣不能制。廣德元年，爲李光弼所敗，斬於長安。弟瑛引眾五百退寧海紫溪洞，官軍圍而饑殺之。
## 攷
*《資治通鑒卷二百二十二》
希伯來文維基大典

**希伯來文維基大典**者，維基大典之希伯來語版也，屬維基媒體基金會。初立於二〇〇一年，至二〇一一年，得文十二萬餘。

## 他典
*希伯來文維基大典
拉脫維亞語

**[[拉脫維亞]]語**者，拉脫維亞人語也。

## 文字
拉脫維亞語成於字母拼切成音，凡三十三，有大小寫如下：

A a Ā ā B b C c Č č D d E e 

Ē ē F f G g Ģ ģ H h I i Ī ī

J j K k Ķ ķ L l Ļ ļ M m N n

Ņ ņ O o P p R r S s Š š T t

U u Ū ū V v Z z Ž ž
父歟將何之

《**父歟將何之**》，綜藝也，湖南衛視攝製。實錄於戶外。所錄皆居處事，或自父子，或自父女。節目引自韓國，曰《父歟吾儕焉徂》。第一季以西元二〇一三年八月始製，凡十二集。十月十一日，承《快樂男聲》之後。二〇一四年六月則第二季，凡十六集。二〇一五年七月則第三季，凡十六集。西元二〇一六年，有司下令，禁諸衛星臺播映名士稚子之綜藝。湖南臺遂移諸網際，交芒果臺攝製。十月，第四季行世，凡十三集，前有序言一集。二〇一七年九月則第五季，凡十三集，前有序言一集。

## 錄製處
首
*京城靈水村
*寧夏中衛沙漠
*黔地普者黑
*齊魯雞鳴島
*湘漢昌白寺村
*東北雪鄉
再
*渝地武隆天坑
*江浙新葉村
*湘西苗家
*蜀地都江堰
*蒙古草原
*甘肅河石林
*東海臺灣島
*南洋新西蘭
三
*陝北王陽溛村
*雲南傣家
*閩地河坑村
*西域高昌
*湘西苗家
*贛吉安陂下村
*江浙東陽
*南洋澳洲
四
*西域阿爾泰
*湘西苗家
*寧夏中衛沙漠
*雲南建水
*贛撫州竹橋村
*東北雪鄉
五
*閩地東庠島/鍾門村
*晉地張壁村/平遙古城
*黔地雨補魯天坑
*湘西苗家
*隴地扎尕那村
*徽州呈坎村

## 人員
### 司儀
* 李銳

### 父與其子女
#### 首季

#### 再季

#### 三季

#### 四季

#### 五季

## 他山
* 《父歟將何之》官方微博
* 《父歟將何之其一》芒果電視專頁
* 《父歟將何之其二》芒果電視專頁
* 《父歟將何之其三》芒果電視專頁
* 《父歟將何之其四》芒果電視專頁
* 《父歟將何之其五》芒果電視專頁
分類:中華人民共和國電視節目
瓜洲鎮

**瓜州**，居大江北岸，京杭運河之口，為南北咽喉要衝，千年古渡也。又名瓜洲。
## 歷史
### 江心沙洲
瓜洲初為大江中流沙而成之暗礁，隨江之潮汐時隱時現。現於漢時，因形似瓜，得名瓜布、瓜埠。至晉時出水，為大江中一沙洲，洲上漸有漁村、集鎮。

分類:江蘇省區劃
沈約

**沈約**，字**休文**，吳興武康人也。仕梁武帝。以美貌、文名聞。極官特進左光祿大夫、侍中、少傅。天監十二年卒，謚隱。

## 傳
約左目重瞳，腰間有紫痣。不飲酒，少嗜欲，居處儉素。初爲濟陽蔡興宗所識。嘗奉齊文惠太子，特被寵遇。與蕭衍、謝朓、王融、蕭琛、范雲、任昉、陸倕等出入竟陵王邸，號曰八友。梁武帝起兵，約豫其謀，勸之早定大業。武帝謂范雲曰「生平與沈休文羣居，不覺有異人處；今日才智縱橫，可謂明識。」

梁祚既開，而約不見用於臺閣。書其友徐勉，勉陳情於武帝，帝不省。又以事犯武帝顏，將賜罪，卒以徐勉固請而止。約老，目齊和帝靈作祟，大懼。前後諸事，皆不稱意。卒。年七十三。
## 攷
*姚思廉《梁書·卷十三》
天授

## 年號

*天授 (武周)
*天授 (高麗)
*天授 (大理)
*天授 (日本)
*西夏之天授禮法延祚亦作天授。
氣壓

**氣壓**者，氣之壓也，即單位面積之氣所施壓力也（P=\frac{F}{A}）。一標準之氣壓乃十萬一千三百又廿五帕斯卡也。然高可易氣壓也，升九米則氣壓弱百帕斯卡。

## 史

初，人皆不知氣壓。馬德保之執事奧托·馮·居裡克以兩半球證氣壓之存也。意大利格致家托裡拆利以汞測之。
沈尹氏

**沈尹氏**，羋姓。沈尹者，楚之神官，司貞、卜、薦舉，皆羋姓。楚王將有事於國，沈尹氏豫焉。元和姓纂別沈尹於沈，今有訛沈尹爲沈氏者，蓋謬。系出楚穆王之子桱。楚莊王世，沈尹子桱敗晉人於邲，抑屈氏，與子重、子反共執國政。楚人沈諸梁，沈尹戍之子也，嘗爲楚惠王卜。食采葉邑，謂之葉公，因以為氏，今爲葉氏。
## 攷
公曆一月十一日

**一月十一日**者，公曆之十一日也，距歲暮餘三百又五十四日（閏年為三百又五十五日）。

## 是日大事
*一八五一年：洪秀全起義於金田村。
*一九四三年：美、英棄在華治外法權。
*一九四六年：阿爾巴尼亞人民共和國立國。

## 生
*一七五七年：美經濟學家漢密爾頓生。
*一八六八年：中國教育家蔡元培生。

## 卒
*七零五年：教宗若望六世卒。
*一零五五年：拜占庭皇帝君士坦丁九世崩。
公曆一月十二日

**一月十二日**者，公曆之十二日也，距歲暮餘三百又五十三日（閏年為三百又五十四日）。

## 是日大事
*二〇〇五年：美航空航天局發深度撞擊號，以窺彗星之構。

## 生
*一九四九年：日文人村上春樹生。

## 卒
*一六六五年：法狀師暨疇人皮埃爾·德·費馬逝。
*一七〇五年：意畫師盧卡·焦爾達諾逝。
*一九七六年：英偵探小說家阿加莎·克里斯蒂逝。
公曆一月十三日

**一月十三日**者，公曆之十三日也，距歲暮餘三百又五十二日（閏年為三百又五十三日）。

## 是日大事
*一九九八年：摩天大樓臺北一零一大樓始建。

## 生
*一九六九年：蘇格蘭斯諾克選手史蒂芬·亨得利生。
*一九七七年：英演員奧蘭多·布魯姆生。

## 卒
*一九四一年：愛爾蘭文人詹姆斯·喬伊斯逝。
*一九八八年：先中華民國總統蔣經國逝。
公曆一月十四日

**一月十四日**者，公曆之十四日也，距歲暮餘三百又五十一日（閏年為三百又五十二日）。

## 是日大事
*一九零七年：《中國女報》創刊。
*一七八四年：美國獨立戰爭終。

## 生
*一九二五年：日本文人三島由紀夫生。

## 卒
*一七四二年：英天文學家哈雷逝。
*一九七八年：疇人哥德爾逝。
中國中央電視臺

**中國中央電視臺**，簡稱「**央視**」，中華人民共和國官營電視臺也。此官府喉舌也。斯演播室、頻道遍佈寰宇。

## 沿革

斯始於戊戌年三月十三，時曰**北京電視臺**。是年七月十九始播，然一周僅三，一次卅分，觀者惟京華百姓。癸丑年三月廿九，試作彩色；是年九月六日，始有彩色耳。戊午年三月廿五，易名為**中國中央電視臺**。乙丑年，央視節目作為欄目。辛巳年五月十九，易其徽記。癸巳年五月初十，易址。

## 徽記
初立之徽記，為蝴蝶之狀。今之徽記，為西文**CCTV**也。其字雙線。

### 各分舵及徽記
公共頻道計十七，以數序；無序有三：市賈、四千、八千。
#綜覽
#貨殖
#百藝
#萬國
#體育
#電影
#戎事
#電視劇
#實錄
#科教
#梨園
#律法
#新聞
#少兒
#音樂
#奧運
#耕農

上並高清。外語頻道計五，漢語之外聯合國之天下語也。
*  英語
* 法語
* 西班牙語
* 阿拉伯語
* 俄語

付費頻道無序，計十六。
*司南
*風雲戲園
*第一戲園
*懷舊戲園
*風雲音樂
*女子
*蹴鞠
*捶丸網球
*檯球
*萬國輿地
*文萃
*衛生健康
*兵藝
*舊事
*求索
*中學生

海外頻道計三。
*娛樂
*梨園（海外者）
*日語

## 網絡
**央視網**者，網站由中央電視臺營者也。

## 佐文
*央視網
申 (釋義)

申者，可為：

*地支之第九，閱申 (地支)。
*上海市之別稱，閱上海市。
*西周封國，閱申國。
*姓氏，閱申氏。
*《聖經》《申命記》之略。
申 (地支)

**申**者，地支之第九也。前者未，後者酉。申月者，農曆之七月也。申時者，廿四時自十五時至十七時也。方向西南偏西。五行之申為金，屬陽。配以猴。

干支之申，有壬申、甲申、丙申、戊申、庚申。
阿奎那

聖**阿奎那**，名多瑪士，，那不勒斯羅卡塞卡人也。羅馬公教道明會士。經院學之宗，世稱**天使博士**。著《神學大全》，合神、哲學。

## 傳
初，阿氏篤志修行，母惡之，囚之城中，一年不出。兄欲以妓褻之，不遂。母兄感其誠，乃從之。入道明會。阿氏在學，爲諸生所鄙，戲謂之愚牛。阿氏遂勤於學，日進一日。久之，書記四人不能載其一時之論。及論畢，錄者不過頁。由是眾人歎服，咸慕爲師。及老，阿氏奉神至謹，曰：藁葬我論者，已盡覩矣。而人不之解。一二七四年，卒。一三二三年，敕封聖人。
## 哲思
德有二種，曰神德、心德。神德者，虔信、希望、慈善也。心德者，慎行、中庸、正義、不動也。神德玄明沖默，本於上主，不能盡祥，心德體用，本於人心，可以詮述。

法具四品，曰恒法、常法、人法、聖法。恒法，神智光宅六合，宇宙之所以。常法，恒法之於人也。人法，俗世律法也。聖法，天啟也。

因有二果，所止唯一。凡諸別枝，皆非本意。是謂**二果之教**。

分類:義大利列傳
分類:基礎之文
江州 (釋義)

**江州**者，可為：
*東晉之州，請閱江州。
*北齊之州，請閱江州 (北齊)。
*隋之州，請閱江州 (隋)。
*北宋之州，請閱江州 (北宋)。
*重慶市，古曰「江州」。
*九江市，古曰「江州」。
*近江國，古曰「江州」。
如夢令

**如夢令**，詞牌也。或曰**憶仙姿**、**無夢令**、**宴桃源**、**比梅**、**古記**、**如意令**、**不見**。以卅三字為一令，七句、五仄韻、一疊韻。其韻者，為：

平仄平平平**仄**，仄仄仄平平**仄**。平仄仄平平，平仄仄平平**仄**。平**仄**，平**仄**（疊句）。平仄仄平平**仄**。

註：平乃平聲，仄乃仄聲，仄乃本仄亦可平，平乃本平亦可仄，**粗字**者，韻腳也。


## 據
*清·王奕清 等 《欽定詞譜》。
中亞

**中亞**，亞洲分域也，處之正中。其民多為突厥一系，多信伊斯蘭教，昔有祆教、景教者，今少矣。今又多有信東正教者。

## 國家
*哈薩克斯坦
*柯爾克孜斯坦
*塔吉克斯坦
*土庫曼斯坦
*烏孜別克斯坦

斯坦者，源於波斯文，地也。
天授 (大理)

**天授**者，后理皇帝段正淳之年號也。時一年。李兆洛《紀元編》曰天授於開明、文安後，然李崇智曰天授於其前。

## 大事
## 生
## 卒
## 紀元
:
楈枒

**楈枒**者，喬木也。又書楈丫，俗謂**椰樹**；形類栟櫚，翮葉櫛比；蕃蕪赤道，徠服南國。其實椰子，汁、肉至甘，方國土物也。

## 據

*《南都賦》、漢、張衡著。
李滉

東儒**李滉**(이황)，字**景浩**，號**退溪**。又號**陶叟**。朝鮮國禮安縣溫溪里人也。朝鮮理學之宗，世稱**東方夫子**。門下稱**嶺儒**。
## 傳
滉少孤，往就其叔。朝鮮中宗二十三年進士。明宗二年，卜居退溪寒棲庵。七年夏，進成均館大司成。旋辭官歸鄉，講學陶山，弟子雲集。明宗令畫陶山風華於屏上，張於臥內。宣祖元年，擬張九齡進《金鑑錄》故實，進《聖學十圖》。三年，卒，壽七十。遺戒勿立碑，唯題退陶晩隱真城李公之墓於小石而已。贈領議政，謚**文純**。從祀孔廟。
## 學
退溪先生之學，敬遵朱子之訓。嚴於求精。李珥謂其言拘而謹。李植謂之善學，奇大升謂之鮮有之才。時陽明之說自明來漸，滉力駁之，作《傳習錄辨》。有《朱子書節要》、《理學通錄》、《經書訂議》、《啓蒙傳疑》、《西銘考證》、《文集》、《言行錄》行世。
## 歷
*中宗年間累遷：兩司、玉堂、知製教、經筵侍讀官、侍講院文學、弼善
*明宗初：司僕寺正，知丹陽、豐基郡。
*明宗七年：成均館大司成、工曹參判。
*明宗年間累遷：禮曹、吏曹判書、弘文館、藝文館大提學、議政府右贊成、判中樞府事。
*宣祖二年：致仕。
## 據
*《東儒學案》
*《朝鮮儒教淵源》
嬴姓

嬴，姓也。祖伯益。周世，小若江、黃，強若秦、趙皆嬴姓。非子邑秦，始皇帝一宇內而祚不及子孫。今分爲各氏。
## 氏
*趙氏
*秦氏
*廉氏
*徐氏
*江氏
*梁氏
*黃氏
*葛氏
*費氏
*繆氏
*裴氏
尹鑴

東儒**尹鑴**字**希仲**，號**白湖**。朝鮮國南原人也。萬曆四十五年生。孝宗大王除拜，鑴辭不就。時人稱之清高。鑴嘗講經筵，主專意經文，謂註解浩瀚，不宜遍覽。康熙十九年，肅宗大王賜鑴藥死。年六十四。極官贊成。
## 學
鑴斥程朱之註。與宋時烈不洽。有《大學解說》、《中庸序說》、《論語詿解》、《孟子源安針砭》、《周易》、《詩傳》、《尙書∙洪範》說，《禮記》、《家語》、《孝經》諸經傳註解。
## 據
*《東儒學案》
甲

**甲**者，天干之首也。後者乙。方向東北偏東七五度。五行之甲為木，屬陽。甲者，植萌也。亦示以首位，或可分類。

干支之甲，有甲子、甲戌、甲申、甲辰、甲寅、甲午。
甲 (釋義)

*欲尋天干，宜閱甲。
*欲尋臺灣之衡，宜閱甲 (單位)。
*宋時組織，宜閱保甲。
*動物之殼，宜閱甲殼。
*明朝區劃，宜閱里甲。
天漢

**天漢**，可為：
*銀河者，天漢也。
*西漢年號，請閱天漢 (西漢)。
*五代十國前蜀年號，請閱天漢 (前蜀)。
火星 (釋義)

**火星**者，可為：
*太陽系之行星，請閱熒惑。
*演員蔣榮發之藝名，請閱蔣榮發。
*一符號，請閱火星符號。
*古代傳說之妖，請閱熒惑星 (妖)。
廣州蹴鞠會

**廣州蹴鞠會**者，粵省廣州之毬社也。肇建於西曆一九五四年。

常角逐於中國蹴鞠超級聯賽，屢立勝功。考其戰績，凡五奪聯賽之魁；而超霸、協盃二大會，亦各折桂一次。若夫亞洲蹴鞠冠軍盃，亦兩度稱雄。

## 得冠
* 中國蹴鞠超級聯賽：五
* 中國超霸盃：一
* 中國蹴鞠協會盃：一
* 亞洲蹴鞠冠軍盃：二

## 參
* 廣州足球俱樂部
公元

**公元**，亦名**西元**，紀年也，今世諸國多用之，以傳說之耶穌生年為公元元年。
維基

**維基**，商標，維基媒體基金會所有。維基一詞，出自中文維基百科。《墨子閒詁》曰：「維，繫也」，《說文》曰：「基，牆始也」，其人合之，取意繫物之始也。維織網綱，以載根本，亦維基也。

凡採共筆之技者，亦以維基呼之。
## 他典

*Wikipedia漢名緣由
*投匭以定Wikipedia漢名
分類:共筆
鄭國臣

**鄭國臣**，字**嘉鄰**，世爲潮郡海陽人，曾大父壎擧順天己卯鄉薦，判廣西潯州府，卒于潯，潯哀慕之。大父俱以隱德聞于卿。太守自幼穎異，父兄長者咸器重之，然溫厚謙謹，不自矜高。鄭故里中士族子弟與太守同學，受經博士者，无慮數十輩，多自意气，太守更折節退讓，恂恂如也，蓋其天性如此。擧嶺南璧經亞魁第八，與同里陳司空同名薦書，司空雅推遜太守。後司空登制科，讀書中祕，敭歷至九卿。而太守更以數奇入薦南宮，皆報罷。嘉靖乙丑選銓部試高等，授廣西橫州知州。橫州雖南寍枝郡，然商旅輻輳頗稱膴厚，舊事諸皆醜，例金以爲常，歲以千計。太守至，一切禁抑例。遂上馬鄧者，橫之巨寇也，久倚城社，以財自免脫。太守洞其然，以計擒滅之，仍發其窟室中，所窖財物盡歸之官帑，橫人稱快。太守內本仁慈簡易，而政嚴朙果斷，故事尅有濟類如此。居五年，以最考擢湖廣寶慶府同知。寶慶府界長沙零陵之間，爲湖湘奧區，故多盜，且豪暴不法跖行，而居民間者尤眾。太守在郡九年，擒治殆盡。故楚中稱愷悌慈平而善治暴安民者，皆推轂太守。九年秩滿，擢思恩府知府，思恩與土夷錯居，其酋尤桀黠，前此習以筐篚夤緣太守，由之撓法。太守于公廷参見之外，齋閣中一無所接見。即接見，授事畢，麾使亟出，故土酋計阻畏服。時廣右土目叛，鎮巡大擧搗巢，太守在行間選士給餉，多所規劃。寇平，朝命下，以功齎太守寶鏹。太守歷官一十八載，欽賞者二，部院薦擧二，旌獎十有七。昔史遷傳循吏，謂奉職循理，自足爲治，無用他奇。而班固亦於廉平寬和，凜凜德讓，稱之曰循。太守居官大都類是。與世所尚英風殊略武健操切急治辦爲名高者，大有簡矣。而所在風略卒無先太守者。萬曆癸未太守自思恩入覲，計吏事竣，引老謝事歸潮。太守久羈宦途，方展桑梓，且漸逼遲暮矣。人謂當此時藉祿入爲家謀，太守歸，皆置生事不問，所急惟修先壟、建圯橋、卹宗黨、与貧交，烝烝然好行其德，意豁如也。始祖祭田甚厚，歲久侵軼強半，亟集宗人追復之，語具《鄭氏修復祭田記》中，此其志可知矣。太守回家僅踰年，屬疾卒，享年六十有五。郡中縉紳先生，下逮氓庶，無論知與不知，無不悲傷者。子光岳，遊太學，奉太守諱，還家方數月，亦尋卒。

福州通判張大會，與國臣生同世，居同里，自為辱世構，「則知太守者，宜莫余若也」，故為之傳，論曰：「輓近世仕宦躐躋顯榮，皆平時任智數矜文貌辭辨者也。余少與太守同里第，太守蓋鞠躬君子，恥與人論折可否，至和易愿慤也。迨其起家臨民，三典嚴郡，鋤暴禁姦，綽有顯政。及致位二千石，宦成名立，乞身歸里，繩違教孝，匡弼族姓，觸事警敏，雖賁弗能奪也。此豈當時貌言可覬哉。孔子有言，以貌取人，失之子羽，太史公謂留侯婦人好女，然運籌制勝，蕭曹讓能，余於太守亦云。」

## 引據

分類:明列傳
二〇一六年

## 大事
* 一月十六，蔡英文舉為中華民國總統。
* 二月六日，高雄美濃地震，重創臺南，維冠樓塌，百一十七人死，五百五十一人傷。
* 二月七日，北朝鮮發衛星，曰光明星四號。
* 二月八日至九日午時，有司欲驅旺角販夫，本土派聚眾欲護之，遂混戰。丑時，警鳴銃以威眾，欲止其前進，眾怒，以石擊警。辰時，稠眾皆散去，乃罷。是為丙申旺角繹騷。
* 四月廿五，中華民國總統馬英九、民進黨蔡英文假公共電視臺論政，言及兩岸經濟合作架構協議。
* 四月廿五，基隆七堵山圮，埋三車，四人死。
* 五月六日，英國大選，三黨鼎立，莫能稱雄，相位未定。
* 六月三日，民國行政院長林全言慰安婦自願而爲者，是夜行政院謝云不慎。
* 六月初，京會論技術之創新，院士籲弛網禁。
* 六月五日，美日調印。日產銃砲屬物，不限售賣。
* 六月五日，瓊東廻風蔽日，一死十一傷。
* 六月一七，民進黨委員建議，廢獨臺之黨綱。
* 六月廿四，澳大利亞總理陸克文辭職，副總理吉拉德為正。
* 六月廿四，英舉國投匭，決以脫歐。
* 七月一日，華南凍雨方割。
* 七月一日，臺灣西射導彈，中澎湖漁船，歿。
* 七月十九夜，邢臺洪水壞堤，垣墻坍圮。九死，失蹤者十有一。
* 七月十二，海牙國際仲裁法庭判漲海島嶼，謂漢不固有之。又以太平島爲礁。
* 七月廿二，日本政府訟於法庭，以沖繩縣知事不直軍令故。
* 七月廿二日入，德國慕尼黑府有徒銃擊市井而亡，九死。
* 九月四日，香港行立法會選舉。投匭者二百二十萬餘，比以全港人數，蓋百有五十八，先是未有如此之多。投匭至三更未歇，翌日四更方休。
* 九月五日子夜，香港立法會選舉計票。眾民可依地而選之位中，援有司之黨得十六，責有司者得十九。
* 十月十二日，香港立法會議員赴任。有二人屬本土派者，輔「香港非中國」之巾，詈言以宣誓，且以「支那」稱中國，聲援有司之民皆怨。後值人大釋法，謂誓詞不莊重，是爲背誓。港法院從此解，去二人之職。
* 十一月八日，川普氏舉爲美國總統。
* 十二月十五，美國寘無人潜航器於漲海，而中國海軍穫之。
* 十二月十五，日首相安倍晉三延俄總統普京造日本。
* 十二月廿三，敘官軍爆撃舒古尔鎮，東突厥之徒要塞也，大死傷。
* 十二月廿九，美逐俄使卅有五人。
* 十二月卅一，聯合國秘書長潘基文致辭，明日辭任。
* 十二月卅一夜，伊斯坦堡酒肆有徒，銃殺卅有五人。

## 歿
* 二月十九，學者江緒林自戕。
* 二月廿八，季塔連科辭世，俄漢學泰斗也。
* 四月三日，日樂伶和田光司歿。
* 六月三日，拳王阿里氏歿。
* 九月廿八，以前總統佩雷斯歿。
* 十月十三，泰王蒲美蓬崩。

## 兼查

* 是年大典卷首世事欄之存檔
朝鮮正祖

**朝鮮正祖恭宣王**諱**祘**，字**亨運**。號**弘齋**。英祖大王之孫，莊獻世子之子也。母惠嬪洪氏。乾隆十七年秋九月己卯誕於昌慶宮景春殿。英祖見之甚喜。以爲元孫。二十四年，受冊王世孫。二十六年入學。冠。四十年，代聽庶政，受百官朝賀。乾隆四十一年春三月辛已，英祖薨。世孫即位於慶熙宮崇政門。

王在位二十四年。嘉慶五年六月己卯。王薨於昌慶宮之迎春軒。庚辰，殯於歡慶殿。癸未，大斂。七月丙戍，群臣上廟號曰**正宗**。謚曰文成武烈聖仁莊孝大王。葬健陵。高宗稱帝，尊爲正祖，謚曰明道洪德顯謨文成武烈聖仁莊孝大王。
## 攷
*朝鮮國《正祖本紀》
朝鮮孝宗

**朝鮮孝宗忠宣王**諱**淏**，字**靜淵**，號**竹梧**。仁祖大王次子也。母仁烈王后韓氏。萬曆四十七年五月甲辰誕於漢城慶幸坊之私第。年五歲，受學。天啟六年，封鳳林大君。丙子胡亂，大君在江都。廢食泣涕。崇禎十年，與兄𣳫共入後金瀋陽爲質。𣳫不祿，仁祖以大君爲世子。永曆三年五月丙寅，仁祖薨。越五日，世子即朝鮮王位。王形容哀戚，左右感動。是日，以嬪張氏爲王妃。五月壬申，以即位告宗廟社稷。

永曆十三年，朝鮮饑，兩湖沿海之邑尤慘。王命承旨措辭下諭。朝鮮舊制，士大夫子弟支庶，當充軍籍。至孝宗朝，奸民偷安狃逸，是法弛矣。兵曹參知俞棨上疏請釐正軍籍。一時朝野震動，王命諸大臣議。領議政沈之源持不可。諸人亦以爲未可猝行。

王在位十年，永曆十三年五月甲子，王薨於大造殿。群臣上廟號曰孝宗，謚曰宣文章武神聖顯仁大王。後復改謚曰**欽天達道光毅弘烈宣文章武神聖顯仁明義正德大王**。十月丙辰，葬寧陵。

## 攷
*朝鮮國《孝宗實錄》
朝鮮宣祖

**朝鮮宣祖昭敬大王**諱**昖**。中宗大王之孫。初諱鈞。父岹，德興大院君。王其三子也。母河東府大夫人鄭氏。嘉靖三十一年十一月己丑誕於漢城仁達坊。初封河城君。明宗世子暊不祿，嘉靖四十四年，明宗大王有疾，君入侍。明宗命師儒士，儲貳遂有所屬焉。隆慶元年六月二十八日夜，明宗薨。仁順皇后定策以河城君入繼大統。七月三日，王踐祚。時年十六。遣使赴明告喪。二年春。穆宗皇帝遣使來報。

萬曆二十年，日本國太閣豐臣秀吉犯朝鮮。至萬曆二十六年而退。是爲壬辰倭亂。

王在位四十一年，萬曆三十六年春二月戊午，王知不久於世，諭太子曰：人有讒之, 慎勿聽之。是日薨於貞陵洞行宮之正寢。壽五十七。遣使赴明告哀。世子琿嗣，是爲光海君。

萬曆三十七年二月，明廷諡昖曰昭敬。

萬曆四十四年，朝鮮諸臣上尊號曰啓統光憲凝道隆祚大王，廟號宣祖。復改謚昭敬正倫立極盛德洪烈至誠大義格天熙運顯文毅武聖敬達孝大王。在位四十一年，壽五十七。王子十四人。王女十一人。

## 攷
*朝鮮國《宣祖實錄》
*朝鮮國《璿譜紀略》
*清张廷玉等，《明史》卷三百二十　列傳第二百八　外國一（朝鮮）
土衛七諸地名

以下述土衛七諸地名。

## 山脈
土衛七山脈，名以土衛七之察者也。

## 撞擊坑
土衛七撞擊坑，名以太陽神或月神也。

## 攷
* USGS: Hyperion nomenclature
明世宗

**大明世宗肅皇帝**諱**厚熜**。憲宗純皇帝之孫。睿宗獻皇帝第二子也。母聖獻皇后。帝容隆準修髯。

正德二年秋八月初十，帝生於興獻王藩邸，爲興王子。弘治七年九月，就藩安陸。

五歲，穎敏絕人。

正德十四年，父興獻王薨。世子厚熜居喪並決策封國政務。

正德十六年三月十四，明武宗崩於豹房。

正德十六年三月十五，皇太后遣定國公徐光祚、壽寧侯張鶴齡、駙馬都尉崔元、大學士梁儲、禮部尚書毛澄、太監谷大用等往安陸迎厚熜。

正德十六年三月二十六，抵安陸。

正德十六年四月初一，厚熜拜別其父陵墓，次日辭別母妃啟程。四月廿二，朱厚熜抵京師，止於郊外。

嘉靖四十五年十二月庚子，午時，帝崩於乾清宮。辛丑，小殮。壬寅，大殮。上謚號曰欽天履道英毅聖神宣文廣武洪仁大孝肅皇帝，廟號世宗。葬永陵。
## 攷
*《大明世宗肅皇帝實錄》
潘清簡

**潘清簡**（越南語︰**Phan Thanh Giản**），字**淡如**（Đạm Như），號**梁溪**（Lương Khê），**梅川**（Ước Phu），越南阮朝大臣、外交官、為政者。大南國邊和省人也，原鄕中國福建省。景盛四年十一月十一日生。嘗任大南國皇帝諮問官，翰林院編修官，禮部尚書，擔任協辦大學士兼兵部尚書，樞密大臣。嗣德二十年八月四日飮毒自決，年七十二。
因明

**因明**者，梵名**醯都吠陀**，五印之學也，或專稱佛教之邏輯，屬五明。因謂理據，明謂學識，是以辯術為本。其常者，立宗因喻三支作法而為言論之法。如「聲無常（宗），為所作性故（因），如瓶等（喻）。」此三支中，以因支為最要，故云因明。因明大疏上本曰：「明此因義，故曰因明。」斯學致世間種種言論，及圖書印璽，地水火風萬法之因，皆能悉明了通達也。《正理經》有之，因明者，合十六句義，曰量、所量、疑、用、喻、悉檀、支分、思擇、決、論議、紛義、壞義、似因、難難、諍論、墮負。傳足目仙人所創，釋迦學之。至佛滅後，大乘論師陳那完成之，其書名《因明正理門論》。佛子所用者，名內道因明，巨子多出，成就亦頗著也。非佛所用，則稱外道因明，如梵教婆羅門等。
## 據
* 丁福保《佛學大詞典》
一九五五年

## 大事
*一月十八日：解放軍兵臨一江山島。
*二月：美利堅國務院曰：「國際任何討論台灣問題之會議，倘無中華民國代表出席，美國決不參加。」
## 生
*劉曉波
## 卒
*愛因斯坦
皇仁書院

**皇仁書院**，香港官立中學，在銅鑼灣，一八六二年立。舊稱**中央書院**。校訓為「勤有功」。以英語授業。民國國父孫文卒業於此。畢業生見諸文、政、軍、商各界。
博濟醫學校

西曆一八六六年，廣州博濟醫院立博濟醫學校，而中國西醫教育始焉。一八七九年改稱博濟醫院南華醫學校。今為中山大學中山醫學院。國父孫文、戊戌六君子之康廣仁皆嘗入學。
明憲宗

**大明憲宗純皇帝**諱**見深**。英宗睿皇帝長子也。母孝肅皇后周氏。正統十二年十一月二日誕。天順元年，受冊皇太子。天順八年，英宗皇帝崩。正月甲戌，以即位告天地、宗廟、社稷。癸酉，帝服袞冕詣大行皇帝於華蓋殿。乙亥，太子御奉天殿即皇帝位，百官行五拜三叩頭禮。八月壬申，立皇后吳氏。癸卯，廢之。十月壬辰，立皇后王氏。

成化六年十一月癸未，湖廣流民生變。帝命項忠討之。明年十月己未，流民平，復業者一百四十余萬人。十二月甲戌，帝下詔自責。十二年秋七月庚戌，帝親禱天地於宮中。自責。十六年夏六月癸丑，禁侵佔民田。十八年十二月庚午，御製《文華大訓》成。

帝在位二十四年。成化二十三年八月己丑，帝崩。壽四十一。辛卯，大殮。九月乙卯，謚曰繼天凝道誠明仁敬崇文肅武宏德聖孝純皇帝。廟號憲宗。十二月壬午，葬茂陵。

## 攷
*《大明憲宗純皇帝實錄》
*《明史·卷十三、十四》
唐順宗

**唐順宗至德弘道大聖大安孝皇帝**諱**誦**。大曆十四年，受封宣王。建中元年，冊爲皇太子。帝在東宮，親杭人王伾，山陰人王叔文。

貞元二十一年，德宗崩。太子御太極殿即皇帝位。時京畿遭旱，京兆尹李實不恤其情，仍事聚斂。帝貶之通州長史。二月甲子。帝御丹鳳門，大赦天下。禁宮市、五坊小兒。乙丑，停鹽鐵使進獻。夏四月乙巳，帝御宣政殿冊皇太子。六月乙未，詔皇太子監國。告天地、社稷。八月庚子，帝禪位，稱太上皇，居興慶宮。永貞二年正月，受百官朝賀於興慶宮。上尊號曰應乾聖壽太上皇。元和元年正月甲申，太上皇崩於興慶宮咸寧殿。壽四十六。七月，葬豐陵。群臣上謚曰至德大聖大安孝皇帝。大中三年，唐宣宗為其加謚曰至德弘道大聖大安孝皇帝。

## 攷
*《順宗實錄》
伊波拉

**伊波拉**者，數毒之稱。至中國大陸，亦謂之曰**埃博拉**。可致病者噁心，吐、瀉、膚色變、體內外溢血。染此病者，死者過半。

## 種
其種甚多。至今現者有五，曰「薩伊伊波拉」，曰「蘇丹伊波拉」，曰「雷斯頓伊波拉」，曰「象牙海岸伊波拉」，曰「邦地布優伊波拉」。薩伊之現，于一九七六年。蘇丹之現，于一九九八年。雷斯頓之現，于二〇〇二年。象牙海岸之現，于二〇一〇年。居二年，邦地布優現。

## 症
唐敬宗

**唐敬宗睿武昭湣孝皇帝**諱**湛**。穆宗皇帝長子也。母恭僖皇后王氏。元和四年六月七日，生于东内之别殿。長慶初，封景王。二年十二月，受冊皇太子。長慶四年正月癸酉，太子即皇帝位。二月壬午，渤海國大聰睿等五十人來朝。辛丑，帝御紫宸殿受朝。幸飛龍院。帝好擊球，嘗於飛龍院、中和殿擊之。又與內官奏大合樂於中和殿，盡歡而罷。三月壬子，帝御丹鳳門，大赦天下。停天下常貢以外進獻。甲子，帝聞山南東道節度使遇害，歎奸人之蠻橫，久之乃釋。乙亥，幸教坊遊樂。夏四月，染坊役夫張韶等百餘人作亂於大內，鼓譟入清思殿。左神策軍討平之。寶曆元年春正月乙巳朔，祀昊天上帝於南郊。御丹鳳門大赦。改元寶曆。冬十一月庚寅，幸溫湯。戊辰，賜畿內貧民耕牛。是年，帝大興土木。寶曆二年六月，幸凝碧池遊樂。甲子，御殿上觀驢鞠、角抵，夜深乃罷。帝好於宮中捕狐，宮人謂之打夜狐。冬十二月辛丑，帝夜獵還宮，與佞人飲酒，起更衣，殿上燭忽滅，爲中官劉克明等所害。時年十八。諡曰睿武昭湣孝皇帝，廟號敬宗。葬莊陵。

## 攷
*《舊唐書卷十七上》
開福區

**開福區**者，中華人民共和國湖南省長沙市市轄區，地方一百八十七平方公里。

## 引據


## 他典
*開福區政府

分類:長沙市區劃
龜甲萬

**龜甲萬**（キッコーマン株式會社）。日本國貨殖會也。在千葉縣野田市。兵庫縣有高砂工場。東京本社在港區西新橋。主營醬油。初爲野田醬油會社。其地自江戶以來好產醬油，至大正六年十二月七日，茂木、高梨、堀切三家立社。昭和五十五年改稱。歷來好通諸國，今百餘國皆有之，特以美國爲盛。天下醬油，半出龜甲。今會長茂木友三郎。社長染谷光男。

分類:日本企業
崔怡

**晉陽匡烈公崔怡**，初名**瑀**。高麗國牛峰人也。父晉康景成侯忠獻。忠獻卒，怡散財結士，少革其弊政。怡流其弟珦於洪州。珦大憾。作亂州中。旋平。封晉陽候。怡固辭。高麗高宗十二年，百官朝怡於其第，虛王室。高宗十五年，加怡鳌戴鎭國功臣。十六年，怡侵佔民舍以築毬場。十八年，蒙古來犯。怡懼。遷都江華。二十一年，封晉陽候。治宮室於江華，民苦之。二十九年，晉爵爲公。三十二年四月八日，怡具戲樂於都中，觀者如堵。五月，又宴宗室、宰輔，窮極奢侈。三十六年，怡薨。謚匡烈。配康廟。子萬宗、萬全，皆庶出。萬全，即沆也。

## 攷
*鄭麟趾《高麗史》
鄭玄

**鄭玄**字**康成**，北海高密人也。少好學，不喜爲官。詣太學受業。受業通《京氏易》、《公羊春秋》、《三統歷》、《九章算術》。從張恭祖，通《周官》、《禮記》、《左氏春秋》、《韓詩》、《古文尚書》。復師事盧植、馬融。遊學十餘年。耕於東萊。黨錮之禁，玄爲之累，遂杜門不出。靈帝末，大將軍何進嘗辟之。玄不獲已而起，旋亡去。後將軍袁隗表玄爲侍中，不行。時孔融相北海，特敬重之。名其鄉曰「鄭公鄉」。黃巾之亂，玄走徐州。州牧陶謙納之。建安元年，還高密。大將軍袁紹來之。玄往冀州，服其百家。建安五年，從袁紹軍於官渡。至元城縣而卒。年七十四。赴哀者千餘人。門生錄其言，成《鄭志》八篇。玄所著《天文七政論》、《魯禮禘祫義》、《六藝論》、《毛詩譜》、《駁許慎五經異義》、《答臨孝存周禮難》凡百餘萬言。又註《周易》、《尚書》、《毛詩》、《儀禮》、《禮記》、《論語》、《孝經》、《尚書大傳》、《中候》、《乾象歷》。皆征於後世。

## 攷
*《後漢書·卷三十五》
和諧三丁型電力機車

**和諧3D/三丁**，電力機車也。或謂之**虹**、**番茄**、**赤毛猩**。中國北車集團大連機車廠造。行於中國鐵道交流電傳動幹線。二〇一四年癸巳春運，是車在軌。浚流有功。今量產矣。
崔致遠

**崔致遠**，字**海雲**，新羅王京沙梁部人，大中十二年生。父誠之。年十二，入唐。閱六年，乾符元年，勤學及第。授宣州溧水縣尉。在官學不輟。黃巢亂，高駢辟致遠爲從事，奉公凡四年。作《討黃巢檄》。光啟元年，還新羅。官侍讀兼翰林學士，守兵部侍郞，知瑞書監。出爲太山郡太守。轉富城郡太守。嘗奉使入唐。時新羅國政凋敝，致遠遂無仕進之心。自放於山林。隱伽耶山海印寺。終老焉。高麗顯宗朝，追謚文昌。致遠善屬文，時與羅隱相知。

## 攷
*《三國史記》
*《桂苑筆耕集》
閩太祖

**閩太祖昭武孝皇帝**諱**王審知**，字信通，一字詳卿，光州固始人也，父恁，世為農民。長兄潮，固始縣佐。

唐廣明中，黃巢作亂。有賊帥王緒者，自號曰將軍，陷固始縣，王潮兄弟皆為之擄。緒奇其能，引之並為心腹。秦宗權以緒為光州刺史，尋遣兵攻之，緒走之閩中，據臨汀。緒多疑忌，部將多有見誅者，潮與豪傑數人乃共殺緒，共推緒為元帥。

時泉州刺史廖彥若為政貪暴。潮聞之，乃引兵圍彥若，歲餘克之。復平山賊等衆，兵峰日盛。光啓二年，福建觀察使陳巖表潮為泉州刺史。

大順中，巖大病，遣使持書召潮，欲以兵柄授之。未至，巖已卒。巖之子婿范暉自稱留後，以兵扼道路。潮聞之，遣審知往伐，圍福州。逾年，城中食盡，斬暉出降，遂領有閩、嶺五州之地。潮表其事。昭宗以潮為觀察使，審知為副。

潮性暴虐，每有過，猶加鞭撻，審知無怨色。及潮寢疾，以諸子之能皆弗如審知，乃舍諸子而立之。乾寧四年十二月丁未，潮薨。審知以讓次兄審邽，審邽以己無功，辭不受。遂自稱福建留後，表於唐廷。冊為威武軍節度、福建觀察使；俄授金紫光祿大夫、右僕射，晉檢校太保、琅琊郡王。及朱全忠篡唐，復加中書令，封閩王。

審知雄偉長大，隆准方口，常乘白馬，軍中號曰白馬三郎。起於隴畝，每以節儉自處。選任良吏，省刑惜費，輕徭薄役，與民休息。復與鄰國交好，據閩中三十餘年，國境晏然，歌舞昇平。閩人德之，建廟以祀。同光元年，薨，葬城北宣陵，子延翰嗣。諡忠懿，復改諡昭武。及延鈞稱帝，諡太祖昭武孝皇帝。
## 據
*《十國春秋·閩一·司空世家 太祖世家》
*《舊五代史·卷百三十四》
*《新五代史·卷六十八》
趙汝愚

**周忠定王趙汝愚**，字**子直**。饒州餘干人也。趙宋宗室也。七世祖元佐，漢恭憲王。

## 傳
紹興十年生。孝宗朝入爲吏部郎兼太子侍講。遷秘書少監兼權給事中。權吏部侍郎兼太子右庶子。主抑四川吳氏。又以計平邊患。孝宗嘉之。光宗朝，汝愚知太平州，進敷文閣學士，知福州。紹熙二年，入爲吏部尚書。時光宗以疾不省上皇，汝愚規諫之。遂復如初。四年，監察御史汪義端疏汝愚，言其宗室，不可執政。謂之植黨沽名，譏訕祖宗。竟爲貶黜，汝愚除同知樞密院事。孝宗上皇崩，光宗內禪，汝愚爲光祿大夫、右丞相。時韓侂冑因擁立寧宗之功居中，朱熹白汝愚，以厚賞安之，勿使預政。汝愚不聽。侂冑遂羅織其過，疏上，帝疑之。有奏汝愚同姓爲相，乞罷。寧宗乃出汝愚浙江亭待罪，遂罷右相，除觀文殿學士、知福州。諫官臺臣力救之，得以大學士提舉洞霄宮。其後，凡言汝愚者，侂冑盡出之。未幾，責寧遠軍節度副使，永州安置。慶元二年正月壬午，汝愚薨於衡州。復資政殿學士、太中大夫，已而贈少保。韓侂冑敗，盡復元官，賜諡**忠定**，贈太師，追封**沂國公**。理宗朝，追封**福王**，其後進封**周王**。

## 宗室
汝愚九子。長子曰崇憲。曾孫良淳，餘干人，任泰寜主簿，恥事干謁浮沉冗員。咸淳末，元兵至，衆潰，良淳奮筆書几曰：「寧為宋朝鬼，不作北廷臣」遂投繯而死。

## 引據
*《宋史·卷三百九十二》

## 注